text:
UZuma ukhalise iZambia
2013-02-08 12:16
Johannesburg - UMengameli wezwe laseNingizimu Afrika uJacob Zuma, usethumele amazwi enduduzo kuhulumeni nabantu bonke baseZambia, kulandela isiphihli sengozi edlule nemiphefumulo yabantu abangaphezu kuka-50.
Ibhasi ebithwele abagibeli ishayisane neloli ngoLwesine, emgwaqeni iGreat North Road, eChibombo, esifundazweni esimaphakathi nezwe laseZambia.
“INingizimu Afrika ikanye nabantu baseZambia ngalesi sikhathi esinzima sokulahleka kwemiphefumo engaphezu kuka-50. Sizwelana kakhulu nani zihlobo, bangani kanjalo nani mindeni yabalahlekile," kusho uMengameli uZuma.
Abagibeli bebelibangise eLusaka, ingozi yenzeke ngesikhathi umshayeli ezama ukujika egwema izimoto ebeziza ngakuye, kusho osindile u-Ackim Shawa, etshela abezindaba.
Kanti-ke sekuvele ukuthi imenenja kwelinye lamapulazi yakuleli laseNingizimu Afrika, yiyo esolwayo ekudaleni le ngozi, kusho umbiko wezindaba zakwaSABC.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


c: text/html

text:
njengoba ngeSonto kuwusuku lokubungaza obaba, bakhona abasazinwaya amakhanda ngoba bedidekile ukuthi bazobenzelani oyise ngalolu suku olubalulekile.
Iningi labesilisa liyazifela ngokudla okwehla esiphundu kanti kuyaye kuze kuncokolwe uma kuyalwa omakoti abazoshada ukuthi uma befuna ukujabulisa abayeni babo kumele baqinisekise ukuthi bayalishaya ibhodwe ukuze bashaye esentwala abayeni babo. yingakho ukuphekela ubaba kungaba yisipho esithokozisayo ngalolu suku kanti ukupheka naye kungaba yisikhathi esikhethekile.
Ukugubha lolu suku, umlingisi weRhythm City, uMpho Molepo, odlala indawo kaFats ube nesikhathi sokupheka noyise naye ongumlingisi, u-Arthur Molepo.
Bobabili laba bangene ekhishini abebelungiselelwe lona ukupheka isidlo sasemini esehla esiphundu.
U-Arthur ungena ekhishini azibize ngoKing Arthur aveze ukuthi uze lapha ukuzozwa isandla sendodana yakhe.
“Ngingumuntu oqikelelayo ukudla ngendlela efanele ngakho ngiyazama ukugwema ukudla okunamafutha nesitashi esiningi,” kusho u-Arthur.
Usheshe akucacise kodwa ukuthi benoMpho bayazifela ngokudla okubabayo.
“Kuba mnandi kakhulu uma kubaba,” usho kanje ehleka.
Uthi ngesikhathi uMpho esayingane wayehlale ehalela ukudla kwakhe okunenyama okubabayo, ekudla ekhala ngenxa yokubaba kodwa eqhubeka adle ngoba wayezifela ngenyama.
UMpho uselingise kwiRhythm City iminyaka eyisikhombisa selokhu yaqala ukudlala.
“Enhliziyweni yami kodwa ngingumculi, yingakho ngikuthanda ukuba kulo mdlalo,” kusho uMpho.
Ngenxa yokuhlale ematasa nokuqopha iziqephu zalo mdlalo, isikhathi esiningi udlela estudiyo.
“Ngizihlalela ngedwa, ngipheka uma ngithola isikhathi ngoba ngiyakuthanda ukupheka.”
Yize enokwesaba ngokudla okuqokwe nguyise ukuthi akupheke, akabanga manqika ukuthi akuzame.
Upheke i-gem squash egxishwe umbila nopelepele, u-broccoli no-cauliflower obilisiwe, isipinashi, inyama yemvu ethosiwe ehambisana namazambane ne-vanilla custard tarts.
Ngenhlanhla ukudla kuphume kuconsisa amathe futhi kunambitheka. bobabili uyise nendodana badle bashaye esentwala baze bathi bazimisele ukuphinde bapheke lesi sidlo – mhlawumbe ngalo usuku lobaba ngeSonto. – Intatheli yeSolezwe
Services

robotstxt: allowed

filter: keep


text:
Ukobandayo obedla amaphela
2012-11-27 14:02
Miami - Umlisa mumbe waseFlorida ukhingceke washona ngesikhathi edla kwanhlobo yephela ebelikhona emncintiswaneni abewungenele ebekuwinwa kuwo inyoka.
Ucwaningo lodokotela luthi u-Edward
Archbold, 32, waseWest Palm Beach, ubulawe wukuxhilwa.
Kuthiwa ukusebenza kahle kwemigudu yomzimba wakhe kuphazanyiswe ngamaphela amaningi akade esewadlile, lona kuthiwa ube nobunzima ekuphefumuleni.
"Ingaphakathi lomphimbo wakhe libe nenkinga wase ekhingceka waze washona," kusho umbiko kadokotela uCraig T Mallak.
"Umfanekiso oqoshiwe ukhombisa u-Archbold ezama ukugwinya nokuphefumula ngesikhathi esisodwa. Lokhu akukwazi ukwenzeka kanye kanye."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- AP


text:
Ukhale ngezimali uCalitz
2013-01-30 14:05
Pretoria - Akanayo neyokukhokhela ummeli uDebbie
Calitz, owasinda ekade ethunjwe ngabaduni bemikhumbi baseSomalia, kusho ubufakazi eNkantolo yesiFunda eHatfield, ePitoli.
UCalitz utshele iMantshi uKenneth Chauke wathi angeke esasebenzisana nommeli wakhe uLatham Dixon.
“Anginayo imali yokumkhokhela. Ngidinga isikhathi sokuthi ngithole omunye ummeli," ezikhulumela.
UChauke uphendule wathi: “Nkosazana asikho isikhathi, unelungelo lokuba nommeli ozikhethele wena. Uma ungenayo imali, ungamthola ummeli wamahhala. Angeke ukwazi ukubambezela inkantolo ngokuthi uyitshele ukuthi uyoze uthole ummeli ngoDisemba," kusho imantshi egcine ihlehlisa icala ilihlehlisela umhlaka-22 Febhuwari.
UChauke uthe uma uphenyo lungaphothuliwe kuze kubuyelwa enkantolo, icala lizosulwa emabhukwini.
Umsolwa waboshwa ngamaphoyisa ngesikhathi esemzini othize eConstantia Park, kuqhubeka iphathi ekwabe kunezidakamizwa kuyo.
Amaphoyisa ashaqa insangu nama-magic mushrooms.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
OweSSU uthi uzoba nzima umdlalo neWits
2012-10-26 12:01
Johannesburg - Umdlali wasemuva weSuperSport United uDavies Nkausu uthi iqembu lakhe lilindele umdlalo onzima neBidvest Wits, ngoMgqibelo.
IziTshudeni noma zingayiqalanga kahle isizini, zibonakale zibuyelwa yifomu, zinqoba imidlalo emithathu ilandelana, kamuva isanda kushaya iKaizer Chiefs, emdlalweni weTelkom Knockout.
UNkausu uthi ukuwina kweziTshudeni zishaya AmaKhosi, kwakona kukodwa kuzenza zibe neqholo.
“Njengamanje iWits, iyona ebukeka iqinile, kuyisebenzele ukushaya iChiefs, asisihambeli kahle izinto okwamanje, siyadinga ukuwunqoba umdlalo neWits.”
Lo mdlali waseZambia uphinde waphawula ngemidlalo ye-African Nations, izwe lakhe elingoshampeni liqhathwe neNigeria, Ethiopia neBurkina Faso.
“Alisekho manje iqembu ekungathiwa lintekenteke nekuthiwa liqine kakhulu kunamanye, sizodlala yonke imidlalo ngokuzimisela.”
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
'Azingaqhathaniswa izikole zoMbuso nezizimele'
2012-12-04 10:05
Cape Town - UNgqongqoshe wezeMfundo eyisiSekelo u-Angie Motshekga ukuvumile ukuthi izikole ezizimele azisoze zaqhathaniswa nezikahulumeni, ngokusho kombiko weCape Times ngoLwesibili.
Ekhuluma ngemuva kokudedelwa kwemiphumela ye-annual national
assessment ngoMsombuluko, uMotshekga uthe izikole zikahulumeni zigcwala ngokweqile kanti futhi zisilele emuva nangezinsiza zokufunda nokufundisa.
"Ngeke waqhathanisa ubhanana nama-aphula, kanjalo iRolls Royce neToyota," esho etshela leli phephandaba.
I-annual national assessment uhlelo lokuhlola izingane zika-grade 1 kuya ku-6 kanjalo no-grade 9 kwezolimo nesezibalweni.
Bangaphezu kuka-7 million abafundi ababhale lokhu kuhlolwa ngoSepthemba, nokuveze ukuthi liphansi kakhulu izinga lokukwazi ukufunda kwabafundi, kanti kumnyama kakhulu ngakuMaths.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
SIZWE BLOSE
LISHINTSHE ukwenza iGagasi FM, lo msakazo kade sewuzakhele isigcwagcwa kwabaningi ngokuhluleka ukugcwalisa izindawo lapho usuke wenze khona umcimbi. Ngalempelasonto esiphuma kuyona lo msakazo uqophe umlando njengoba ugcwalise kwaze kwashoda indawo yokunyathela eCapellos, eMgungundlovu, okuyindawo yobumnandi.
Ukugcwala kweCapellos kunike elikhulu ithemba lokuthi kuzobe kufiwa nakwi-Fact Durban Rocks okuwumcimbi eliwenza ngokubambisana ne-Afrotainment ephethwe nguMthokozisi Khathi abaningi abamazi ngoDJ Tira ozokuba kuleli sonto esiya kulona.
Abathandi bobumnandi eMgungundlovu badele amakhaza abeshubisa umnkantsha bahambela lo mcimbi obekucula kuwona uBhar oshisa izikhotha kulezi zinsuku. Lo mculi ubehambisana noSir Bubzin naye ezimhambela kahle izinto kulezi zinsuku kule ndima yezo mculo.
Abantu baseMgungundlovu bebekhuluma bukhona nezilomo zabo zakwiGagasi FM okungabalwa kuzona uLekomotion, TP, Mimi K noKini Shandu.
UDJ Tira ubajabulise kakhulu abantu abebehambele lo mcimbi, lo DJ ube eseshaya adume ngazo ngokungafuni ukuphuma kwi-DJ Box. Into eba mnandi uma kudlala uTira ukuthi uthatha umbhobho ajabulise abantu ngalezi ziqubulo zasemakilabhini.
UBhar bamthande kakhulu abantu baseMgungundlovu yize ecule sekuyosa, okuthuse abanye kube ukungaculi kukaJoocy obekuthiwe naye uzocula. Lokhu kwenze uDJ Le Soul asheshe angene okube uyena ovale umcimbi.
Izinga lalo mcimbi beliphezulu kakhulu, iningi labantu lihambe sewuphelile ngabo-6 ekuseni.
Services


text:
Mogomotsi Magome
UNOBHALA Jikelele weCosatu uMnuz Zwelinzima Vavi, (osesithombeni), usekhwele wadilika wabuza ukuthi zithule zithini izinyunyana nabaholi ngokuthi kuphele izinyanga eziyisithupha abafundi baseLimpopo bengenazo izincwadi.
UVavi obekhuluma engqungqutheleni yeSaccawu ePitoli ubuze ukuthi iCosatu noSadtu bakuphi njengoba kuphele izinyanga eziyisithupha zingekho izincwadi.
“Yingoba izingane zethu zingafundi yini ezikoleni zikahulumeni okuyizo ezibhekene nenkinga yokungazitholi izincwadi? Ukube izingane zenu ziya kulezi zikole nanizokwazi ngosuku lokuqala ukuthi izincwadi azikho. Ibikuphi i-SACP okuyiyo evikela abantu,” kubuza uVavi.
Abafundi baseLimpopo baqale ukuthola izincwadi kule kota yonyaka njengoba uhulumeni aphoqwa yinkantolo nenhlangano yomphakathi iSection 27 ukuthi ahambise izincwadi kulesi sifundazwe.
UVavi uthe le nkiyankiya iqubula imibuzo mayelana nesimo samadlelandawonye njengoba kukhona ukudicilelana phansi kwesithunzi nokudlana izithende.
Uthe amalungu alibele wukubheka indaba yokuthi ngubani ozokhethwa engqungqutheleni ye-ANC eMangaung waxwayisa ngokuthi i-ANC ayingakubukeli phansi ukukhula kokwesekwa kwe-DA.
Uthe u-5% wabamnyama emalokishini avotela i-DA wathi umholi wayo uNkk Helen Zille uzibeka njengomuntu olwela abahluphekayo ngoba abantu balahlekelwe yithemba kwi-ANC.
“Ningalinge nibukele phansi indlela enza ngayo izinto. Yingakho uma kugujwa usuku lwabasebenzi iMay Day uthola i-DA ihanjelwe abantu abangu-3 000. Amanye ama-rali abizwe yizinyunyana ezingaphansi kweCosatu aba nesibalo esincane kunalokhu. Asizinuke amakhwapha,” kusho uVavi.
Services


text:
SIMPHIWE NGUBANE
UHULUMENI usengcupheni yokuvukelwa ngabasebenzi basemapulazini uma kuwukuthi akalusukumeli udaba lokuhlukunyezwa kwabo ngumqashi oqhubeka nokucindezela amalungelo abo.
Lokhu kushiwo nguNobhala womfelandawonye wezinyunyana i-Cosatu KwaZulu-Natal, uMnuz Zet Luzipo, ngemuva kwesigameko sengozi kagandaganda ophelelwe ngamabhuleki wabulala abasebenzi ababili kwalimala inqwaba.
Abasebenzi abasinde kule ngozi basola abaqashi babo ngokubagibelisa ngenkani isigadla ebesidonswa ugandaganda onenkinga yokunqanyukelwa amabhuleki. Baphinde batshela leli phephandaba ukuthi baholelwa amakinati njengoba iningi labo lihola u-R57 ngosuku.
Uthe bathwele kanzima abasebenzi basemapulazini nabasebenza ezingadini eNingizimu Afrika okubonakala uhulumeni ezithela ngabandayo ukusombulula izikhalo zabo.
“Izikhalo zabasebenzi basemapulazini nabasebenzi basengadini ezokuthi basathola ukuhlukunyezwa, hhayi nje kuphela njengabasebenzi kepha kucindezelwa ngisho ilungelo lakhe lobuntu. Lokhu akwamukelekile. Kumele kuqhanyukwe nekhambi lale nkinga ngoba kuzogcina sekwenzeka into efuze ebiyenzeka eWestern Cape,” kusho uLuzipo.
Abasebenzi basepulazini elitshala amagilebhisi, eDe Doorns eWestern Cape, bangenele isiteleka esinodlame bavala thaqa umgwaqo ngamathayi avuthayo, bantshontsha ezitolo, bashaya amaphoyisa ngamatshe.
Lesi siteleka sesidonse amasonto amabili kunganyakazi emgwaqweni onguthelawayeka u-N1 kuleya ndawo njengoba abasebenzi befuna ukukhushulelwa amaholo bahole u-R150 ngosuku. Khona izolo kuqubuke udlame amaphoyisa edubula abasebenzi abebebhikisha.
UNgqongqoshe wezabaSebenzi, uNkk Mildred Oliphant, esitatimendeni uthe ufuna ukuguqula eminye yemithetho elawula ukusebenza emapulazini. Njengamanje umqashi ugunyazwe ukuthi aholele umsebenzi imali engu-R70 kuya phezulu ngosuku. Lokhu kungase kubuyekezwe ngemuva komhlangano ungqongqoshe azoba nawo nazo zonke izinhlaka ezithintekayo.
“Ngemuva kokuhlola esikwenzile emapulazini sithole ukuthi abanye abaqashi baholela abasebenzi babo imali eyevile kunebhalwe phansi lokhu sikushayela ihlombe,” usho kanje.
Services


text:
MLUNGISI GUMEDE
Ebika eseDonnybrook
SEKUVELE izinsolo zokuthi ubephuzile umshayeli weveni egingqike kwashona abafundi abangu-10 emgwaqweni u-R117 phakathi kwaseBulwer nase-Underberg ngoLwesibili. Othisha bathi umshayeli uSifiso Ngubo (26), naye oshonile kule ngozi ufike washaya isidudla esikoleni ngesikhathi ezolanda izingane bamkhuza ukuthi angayenzi le nto ayenzayo kanti uzogcina enze ingozi.
Umphathisiteshi waseBulwer, uColonel Vincent Kheswa, uthe ufike endaweni yesehlakalo abantu abazibonele ingozi yenzeka bamtshela ukuthi umshayeli ubehamba ngesivinini esiphezulu.
Uthe kuthiwa umshayeli udlule enye imoto wathi esebuyela emgwaqweni imoto yaphaphalaza yagcina isihamba ngamasondo amabili.
UKheswa uphinde waveza ukuthi le moto ibilayishe ngokweqile njengoba bebengu-25 abafundi kuyona engabaliwe umshayeli.
Bayisikhombisa abafundi abashonele endaweni yesehlakalo. Abathathu bashone izolo.
Bangu-18 abafundi abangeniswe ezibhedlela ezahlukene. Iningi lalaba abasesibhedlela kubikwa ukuthi isimo sabo sibucayi.
Kube nomunyu ehholo lomphakathi eBulwer lapho bekuhlangene khona imindeni, othisha nezikhulu zikahulumeni ngesikhathi kufika abafundi ababili baseBlessed Luanda Primary abebekhoba evenini kodwa basinda engozini.
Izolo ukufunda kuphazamisekile eDonnybrook Primary lapho kushone khona abafundi abayisishiyagalombili njengoba abantu bebephuma bengena bezobhonga emswanini. Bekukhona nosonhlalakahle bezoluleka abafundi.
Ngesikhathi Isolezwe lifika kulesi sikole izolo lifice othisha behlanganise amakhanda ehhovisi labo abanye bekhala.
Uthishanhloko, uNkk Angelay Gangiah, oyile endaweni yesigameko uthe ufice izidumbu eziyisikhombisa.
“Izingane bezisaphazeke emgwaqweni nomshayeli naye obeseshonile,” usho kanje.
UNkk Gangiah uthe asisoze sasuka emqondweni wakhe isithombe asibonile endaweni yesehlakalo.
IMeya kuMasipala Ingwe, uNkk Nomagugu Luzulane, ithe bazohlela umkhuleko ngenhloso yokulwa nezingozi zomgwaqo.
Ithe le ngozi icishe ifane neyenzeka ngo-2005 lapho imoto yaphuma emgwaqweni yashayisa abafundi behamba eceleni komgwaqo.
“Sibuhlungu lesi sehlakalo ngoba kunomndeni owodwa olahlekelwe yizingane ezintathu,” usho kanje.
Omunye umzali oshonelwe yingane yakhe, uNkk Irene Chagwe, uthe bakhungathekile yilesi sehlakalo.
UNgqongqoshe wezokuThutha KwaZulu-Natal, uMnuz Willies Mchunu, uthe bazoyifakela izibuko indaba yo”malume” abathutha abafundi ngamaveni.
“Akekho umuntu onelungelo lokuthutha abafundi ngeveni aphinde abakhokhise imali, bonke labo abakwenzayo lokho bayazi ukuthi baphula umthetho,” usho kanje.
UMchunu uthe bangu-22 abantu asebeshone ezingozini zomgwaqo kulesi sifundazwe phakathi kuka-Agasti 17 no-Agasti 21, wengeza ngokuthi akazi ukuthi kuyothi kuphela inyanga sebebangaki.
Uthe kuzo zonke lezi zigameko zidalwe iphutha lomuntu.
“Sihlale sixwayisa abantu ngezingozi zomgwaqo kodwa abafuni ukulalela,” usho kanje.
Services


text:
Uboshiwe onqume uyise ikhanda
2013-02-14 10:04
Sydney - Kuboshwe indoda e-Australia ngemuva kwezinsolo zokuthi ishumpule ubaba wayo ikhanda ngemuva kokungenelela izama ukulamula impi phakathi komsolwa nonkosikazi, kusho amaphoyisa.
UToufic Zahab, 69, ushone ngemuva kokuhlaselwa ngesitini nommese emzini wakhe osendaweni yabadla izambane likaPondo entshonalanga neSydney.
Amaphoyisa aqinisekise ukuthi ikhanda lowesilisa lishumpuliwe kanti unkosikazi uthola ukwelashelwa ukwethuka.
"Kuboshwe indodadana uKhoder, 42, ngemuva kokutholakala kwesidumbu eBankstown," kusho amaphoyisa.
"Amaphoyisa abizelwe kulo muzi ngaphambi kwehora lesithupha ekuseni ngemuva kokubikwa kwengxabano yasekhaya."
UKhoder ube eseyaboshwa kodwa akakabekwa icala.
- Landela
IzindabaNews24 kuTwitter
- Sapa - AFP


text:
BAWINILE NGCOBO
KUBOSHWE abantu abahlanu emuva kokuthi bezame ukukokotela amamaki ezitifiketini zabo zikaMatric ukuze bakwazi ukuthola izikhala zokufunda eMangosuthu University of Technology (MUT), eMlazi.
Laba basolwa okuthiwa abathathu kubo bebezofuna izikhala, ababili kubo bebeshintsha amamaki, baboshwe ngoLwesihlanu kuso lesi sikhungo.
Okhulumela amaphoyisa KwaZulu-Natal, uCaptain Thulani Zwane, uthe amaphoyisa avule icala lokukhwabanisa.
Uthe kuboshwe abasolwa abaneminyaka ephakathi kuka-25 no-26.
Abathathu kulaba ababoshiwe obekushintshwa izitifiketi zabo kuthiwa bathi amadoda amathathu abengaphakathi eMangosuthu abathembise ukuthi azoshintsha imiphumela yabo kaMatric ukuze bakwazi ukungena kule nyuvesi benze izifundo abebethanda ukuzenza yize imiphumela yabo yangempela ka-Matric ikhombisa ukuthi abakufanele ukungena kule mikhakha.
Laba bathi la madoda athe bazokhokha imali abangayidalulanga bese beshintshelwa amamaki.
Kuthiwa abasolwa abebeshintsha amamaki bebekwenza lokhu kwi-laptop. Oyedwa kubo ugcine ebalekile.
UMnuz Bheki Hlophe okhulumela iMangosuthu uthe uphiko lwabo lwezokuphepha lwabikelwa ngeqeqebane elalibizela eceleni abafundi ukuze libasize bashintshe imiphumela yabo khona bezothathwa kulesi sikhungo.
Kuthiwa leli qeqebana belishintsha imininingwane ezitifiketini ezisuke zifike nabafundi ukuze bakwazi ukwenza izifundo zeMarketing.
Emuva kokubanjwa kwabasolwa kube sekubizwa amaphoyisa akwa-SAPS, bakhalelwa ngamasongo kaSigonyela.
UHlophe uthe lesi bekuyisigameko sokuqala sabantu abenza lo mkhuba kulesi sikhungo.
“Sinabafundi abaningi abakulesi sikhungo ababhekelela ukuthi akukho ukukhwabanisa okwenzekayo ngesikhathi sokubhalisa. Nabophiko lwezokuPhepha luyabaqwashisa abafundi ngalo mkhuba,” kusho uHlophe.
Uthe labo bafundi amamaki abo angahlangani kahle ukuthi bakwazi ukufunda eMUT kumele baqale bagcwalise amamaki ngokwenza ama-pre-courses noma baye kuma-FET.
Abasolwa bavele kafushane enkantolo yaseMlazi ngecala lokukhwabanisa izolo.
Icala labo lihlehliselwe uJanuwari 29 nonyaka.
Services


text:
Usekhona uMotlanthe kwezombusazwe - Umbiko
2012-12-19 10:41
Bloemfontein - Imibiko ethi uKgalema Motlanthe uzoshiya maduze kuhulumeni kumele ithathwe njengamahebezi, kusho isikhulumi sakhe uThabo Masebe ngoLwesibili ebusuku.
"Angikwazi lokho mina, akaze asho lutho," kusho uMasebe etshela iSapa.
"Kuthatheni njengamahlebezi. Okwamanje usayiphini likamengameli wezwe."
IJacaranda FM ngoLwesibili ebusuku ibhale enkundleni yokuxhumana iTwitter ukuthi kunemibiko ethi "uKgalema uzoshiya maduzane kuhulumeni".
Ngaphambilini, iNewsFire ibike ukuthi uMotlanthe wethule inkulumo yakhe engahleliwe engqungqutheleni ngoLwesibili ebusuku, evalelisa ngemuva kokuba sesikhundleni esiphezulu iminyaka engu-15.
Kwesinye isenzo esithuse abaningi, uMotlanthe wenqabe ukungenela esokuba yilungu lekomidi eliphezulu le-ANC.
Okhulumela i-ANC uJackson Mthembu uthe iqembu belingazi ukuthi uMotlanthe uhlela ukunqaba ukuba yilungu le-NEC.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Isigwebo sentambo kwabezidakamizwa
2012-11-07 12:05
Tehran - I-Iran ibulale abantu abayishumi abalahlwa ngamacala okushushumbisa izidakamizwa ejele laseTehran, kusho isitatimende sehhovisi likamshushisi ezweni.
La madoda abulawe ngemuva kokuthola isigwebo sentambo ngokushushumbisa inqwaba yezidakamizwa ezweni, kusho isitatimende.
E-Iran, lapho ukubulala, ukudlwengula, ukuphanga kuhlonyiwe nokuphinga isigwebo sakho kungukufa, ingelinye lamazwe anesibalo esiphezulu sokubulawa ngale ndlela kwabantu, kubalwa iChina, iSaudi Arabia neMelika.
Emasontweni amabili edlule, ukumemezela kwe-Iran ukuthi ilengise abantu abayishumi kwadala umsindo wokukhathazeka ku-United Nations naku-European Union.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Sapa - AFP


text:
BAWINILE NGCOBO
KUBOSHWE ibhungu laseLesotho elitholwe nensavunsavu yensangu lapho liqashe khona eDassenhoek ngaseMariannhill izolo.
Leli bhungu (19) litholwe namasaka ayisishiyagalombili egcwele insangu okuthiwa beliwalande kwelakubo.
Okhulumela amaphoyisa esifundazweni uCaptain Thulani Zwane uthe amaphoyisa aseMariannhill alunywe indlebe ngensangu ebiyolandwa eLesotho.
“Amaphoyisa athole ukuthi le nsangu igcinwe ngumnikazi wayo endlini aqashe kuyona eDassenhoek. Amaphoyisa anikele khona namuhla (izolo) ngezithuba zawo-10 ekuseni,” kusho uZwane.
Uthe amaphoyisa afike angqongqoza endlini abeyalelwe yona kwavula umsolwa oqashe kuyona kanti akudingekanga nokuthi aze aseshe endlini abheke insangu ngoba amasaka ayo abezihlalele phansi kuyo le ndlu.
“Enye insangu ibifakwe emasakeni enye inekwe endlini,” kusho uZwane.
Uthe akucaci noma umsolwa ubezoyidayisa endaweni le nsangu noma kukhona lapho abesazoyidlulisela khona.
Oboshiwe uthweswe icala lokutholakala nensangu.
Khonamanjalo izolo amaphoyisa ePhoenix Drug Team abophe owesifazane oneminyaka engu-27 emgwaqweni u-Amblen, ePhoenix ngokutholakala ne-heroin.
Owesifazane kuthiwa utholakale nama-straws angu-20 alesi sidakamizwa.
UZwane uthe amaphoyisa abelokhu eqaphile kwenye indawo edume ngokuba yisidleke sezidakamizwa ngesikhathi ebona umsolwa ehamba emgwaqweni.
Amaphoyisa aye kuyena amphonsa imibuzo wazikhiphela yena ucwazi ocwebezelayo obunale heroin.
Umsolwa kuthiwa uthe ubeyisa lezi zidakamizwa eBarnyard kanti ube eseboshelwa icala lokutholakala nezidakamizwa.
Abasolwa bazovela enkantolo maduze.
Services


text:
UMashego udlala kahle: Mbesuma
2011-08-03 12:34
Durban – Umdlali weGolden Arrows, uCollins Mbesuma, uthi yena noKatlego Mashego bazohlangana kahle ngesizini ezayo, kubika iKickOff.com.
UMbesuma, nojoyine i-Arrows ngoDisemba ka-2010, ufake amagoli ayishumi ngesizini edlule.
"Ubugagu bami sebubuyile, futhi ngidlala kahle," esho. "Ngifuna ukwenza ngcono ngesizini ezayo. Kuyangijabulisa ukufaka amagoli.
"Uma ngibheka abadlali esinabo eqenjini, ngicabanga ukuthi sizokwenza kahle."
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- News24


text:
URaila Odinga ugcwele ukuzethemba
2013-01-15 12:03
Nairobi - UNdunankulu waseKenya uRaila Odinga uthe akungabazeki ukuthi uzolunqoba ngentambo ende ukhetho emzuliswaneni wokuqala oluzoba ngoMashi 4, njengoba esezama ukwesithathu ukuthola lesi sikhundla esiphezulu.
"Ngiyazethemba ukuthi ngizokwazi ukunqoba umzuliswano wokuqala," esho ngesikhathi ekhuluma nabe-AFP, ethi ufisa sengathi kungaba nokhetho olukhululekile nolungenakwenzelela, olungahambisani nodlame njengoba kwenzeka eminyakeni eyisihlanu eyedlule.
"Okhethweni olwedlule abantu bakhala ngenkohlakalo. Kwabheduka imibhikisho, sithemba ukuthi izinto zizohluka kulokhu," esho.
Ukuphawula kwakhe kuza ngemuva kokuthi i-UN ixwayise ngokukhuphuka kodlame ngaphambi kokhetho.
U-Odinga, 68, wangenelela ukhetho ngo-1997, wakhala ngaphansi.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
UKUPHATHA kahle abagibeli komshayeli wetekisi uMnuz Dumisani Dimba sekumakhele ugazi kangangokuthi abagibeli sebeze babange ukugibela etekisini ayishayelayo.
Abagibeli abalayisha ekugcineni ubathengela iziphuzo njalo ngosuku nokwenza ukuthi wonke umuntu afune ukugibela etekisini yakhe.
Indlela aziphatha ngayo naphatha ngayo kahle amakhasimende kwenza abantu bamthande kakhulu.
UMnuz Dimba (41) uchaza lo msebenzi wakhe asewenze iminyaka emine njengomenelisa kunayo yonke aseke wayenza ngaphambilini.
Lo mshayeli waKwaXimba, eCato Ridge onguyise wezingane ezimbili ubazi ngamagama abagibeli bakhe kanti ubabiza ngobasi.
“Bangobasi bami ngoba yibona abenza ukuthi njalo uma kuphela inyanga ngihole,” kuchaza uDimba.
Echaza ngesenzo sakhe sokuthenga iziphuzo njalo ngokuphela kosuku uthe, lokhu ukwenza ngoba efuna ukujabulisa abasebenzi emuva kokuba bebe nosuku olude nolunzima emsebenzini. Akuyona into etheni kodwa uma ngibona ukumangala ebusweni babo, kuthi uma ngibabuza ukuthi bathanda hlobo luni lweziphuzo nokulandelwa ukumamatheka kwenza usuku lwami lube ngoluhle kakhulu,” kuchaza uDimba.
UDimba usethengele abagibeli iziphuzo ezingo-2 litre kusukela eminyakeni emibili edlule, isenzo esamangaza umgibeli waseThekwini owayeligibela okokuqala leli tekisi.
Ngesikhathi uDimba ema egaraji lika phethiloli uNksz Hloniphile Fakazi wazitshela ukuthi umshayeli uyogcwalisa uphethiloli.
“Kodwa wamane wabuza ukuthi ngabe sithanda ukuphuza hlobo luni lwesiphuzo, abantu baphendula ngokungananazi,” kuchaza uNksz Fakazi.
Uthi wazitshela ukuthi mhlawumbe kuyadlalwa wabuza nabagibeli ukuthi ngabe umshayeli uyazidlalela na. “Ilapho ngathola khona ukuthi yinto ayenza njalo uma eselayishe abagibeli bokugcina osukwini lwakhe,” kulandisa le ntokazi efunda izindaba emsakazweni womphakathi, Izwi Lomzansi.
UFakazi othi usegibele amatekisi iminyaka uthi, wamangala yisenzo sikaDimba nendlela aphatha ngayo abagibeli bakhe.
“Akafani nalaba bashayeli bamatekisi esibajwajele. Angisho ukuthi bonke bayafana kodwa akwejwayelekile ukuhlangana nomshayeli wetekisi obingelela aphinde ahloniphe abagibeli bakhe, angiyiphathi-ke eyokubathengela u-drink,” kusho uFakazi.
UDimba usethandwa ngale ndlela yokuthi abanye abagibeli sebeyawayeka amanye amatekisi balinde eyakhe. – Intatheli yeSolezwe
Services


text:
THOKOZANI NDLOVU
KUSUKE esinamathambo ngesikhathi amalungu ebandla lamaNazaretha ehlubana ngequpha ngaphandle eNkantolo eNkulu eThekwini ecaleni lombango wobuholi baleli bandla izolo.
Isidumo sisuke ngezikhathi zasekuseni la malungu esanda kufika enkantolo. Ngokuthola kwaleli phephandaba, amalungu aseThembezinhle yiwona avulele ngamankomane kwilungu laseBuhleni. Leli lungu alizibekanga phansi njengoba nalo liphindiselile lasinda ngokulambisa sekukhona abakhuzayo.
Okhulumela uhlangothi lwaseThembezinhle, uMnuz Nkululeko Mthethwa, uthe noma yena kade engekho enkantolo kodwa utholile ukuthi leli lungu yilona elisuse umsindo ngokuthi lithuke umholi wabo, uMnuz Vela Shembe.
“Inkinga kube wukuthi amaphoyisa abetshalwe enkantolo abemancane futhi bekungathi abengaziswanga ukuthi asivunyelwe ukuthi sihlangane nabaseBuhleni uma sesiphuma enkantolo. Ayeke abaseBuhleni bemi ngasohlangothini oluma thina. Akugcinanga lapho njengoba bephinde bakhipha inhlamba bethuka iNkosi (uVela) okuyinto engeke siyivume,” kusho uMthethwa.
Uthe naye akahambisani nokuthi kuliwe kodwa kumele ahlonishwe umholi wabo ngoba ngisho sekuliwa naye (uVela) ukukhuzile lokho.
AbaseBuhleni abebetheleke ngobuningi enkantolo izolo sibathukuthelisile lesi sigameko. Abanye bebengasafuni ukuyodlula ngalapho kumi ngakhona abaseThembezinhle belokhu beqalaza babuye babuyele emuva kubonakala ukuthi baxwayile. Unobhala waseBuhleni, umshumayeli uCele uthe bona abawufuni umsindo, wathi lokhu okwenziwa ngabaseThembezinhle abakuthandi.
“Njengoba ubona amakholwa egijima nje ehlabelela akungoba ehlongoza impi kodwa ajabulela ukubona abaholi bephuma enkantolo. Khona elinye ilungu lethu lishayiwe kodwa ngalokho asisho ukuthi lo msindo awuqhubeke. Kukhuziwe sicabanga ukuthi abantu bazwile,” kusho uCele.
Ngokujwayelekile abaseThembezinhle bavamise ukuya ngasemgaqweni uSmith Street (Anton Lembede street) uma bephuma enkantolo. AbaseBuhleni bavamise ukuya ngasemgwaqweni u-Victoria Embarkment (Margaret Mncadi Avenue) behlukaniswe amaphoyisa.
Icala obekumele liqhubeke izolo lihlehlele namuhla. Ijaji elilisingethe, uMnuz Achmat Naaim Jappie, lithe liyalihlehlisa ngoba abameli bazo zombili izinhlangothi bekhala ngobufakazi obungakalethwa wongoti bezandla abahlola isandla soThingo encwadini yefa esuse umbango. IJaji uJappie licele ukuthi abameli balazise lingakangeni icala uma kunoshintsho olukhona namuhla.
Izolo bekulindeleke ukuthi ungoti wezandla, uMnuz Jannie Bester, angene ebhokisini lofakazi achaze ngakuthola ngesikhathi ehlola isandla soThingo njengoba engomunye wongoti abakufakazelayo ukuthi esalo (uThingo) ngokwe-miphumela ayithola.
Services


text:
ITheku liphasile ekuvimbeni izintatheli
2012-11-13 10:02
Durban - UMasipala weTheku usuvimbele izintatheli ekuboneni umbiko ngaphambi kokuba kudingindwe ngawo emkhandlwini, kubike iThe Mercury ngoLwesibili.
Kubikwa ukuthi inhloso yalokhu ukuvimbela abezindaba ukuba bacwaninge imiqulu ekhombisa ukuthi imali yabakhokhi bentela isetshenziswe kanjani.
Ezinyangeni ezimbalwa ezedlule izintatheli zacelwa ukuba ziphume lapho okwakunomhlangano khona wekomiti eliphezulu ukuze umkhandlu uzokwazi ukudingida imibiko.
Phakathi kwemiqulu okwakhulunywa ngayo ngasese kuhlanganisa lowo onombiko kaManase and Associates, kanye nezinhlaka zedolobha, nombiko weStrauss Daly Attorneys omayelana nombiko kaManase.
Iphini likasihlalo kuSA National Editors' Forum, uRaymond Louw, ugxeke isinqumo sedolobha, wathi asihambisani noMthethosisekelo.
Okhulumela idolobha, uThabo Mofokeng, akayiphendulanga imibuzo athunyelelwe yona ngalolu daba.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ubefanelwe ukubizwa noBenni - Palacious
2012-05-17 16:35
Johannesburg - Umgadli we-Orlando Pirates uBenni McCarthy bekufanele naye abe yingxenye yabadlali abangu-27 abamenyezelwe ukuthi bazomela izwe emidlalweni elandelayo, kusho umqeqeshi we-Orlando Pirates u-Augusto
Palacios.
UPalacios uthi ukholwa wukuthi uMcCarthy ubengaba negalelo elibonakalayo eqenjini lesizwe ikakhulu uma lizimisele ukuba yingxenye yemidlalo yendebe yomhlaba ka-2014.
"Yize noma uBenni eke waba nokungezwani kahle neSafa nezikhulu zeBafana Bafana, lokho kushintshile ngesikhathi edlalela iPirates," kusho uPalacios.
"Ukuziphatha kwakhe kushintshile, uyazimisela kunjalo uyisibonele kozakwabo."
Umqeqeshi wePirates uthi uMcCarthy ungumdlali onekhono lokuzalwa futhi okwaziyo ukushaya amagoli.
"Ngilandele uBenni kusukela aqala ukudlalela iBafana emidlalweni ye-Africa Cup of Nations ngo-1998. Ngangisebenza neBafana ngaleso sikhathi, namanje usangumshayi magoli ophambili weBafana."
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).


text:
Kuthiwa uzonikwa izigidi uNzama uma esula
2012-11-23 10:01
Durban - Isikhulu samaphoyisa kaMasipala waseThekwini u-Eugene Nzama, uthenjiswe umholo wakhe weminyaka emibili, uma nje engavuma ukushiya umsebenzi wakhe, njengoba kunezinxushunxushu phakathi kwakhe nabanye abasebenzi.
Imali uNzama "azoxhawulwa" ngayo ayidalulwanga.
UNzama kuthiwa unokuphambana ngemibono nezinye izikhulu, ikakhulu kwezombusazwe, kuthiwa imizamo yokulungisa isimo yahlula noma sekubizwe izikhondlakhondla zeqembu esifundazweni, ezihlanganisa noNobhala wesifunda saseThekwini uSibongiseni Dhlomo.
Umbiko wephephandaba iMercury uthi imenenja kaMasipala uS'bu Sithole ekanye nabameli bakamasipala, baphezu komsebenzi wokuhlanganisa umhlomulo ozophuma noNzama uma evuma ukushiya umsebenzi wakhe.
Umthombo okhulume nephephandaba uthe uNzama angase avaleliswe ngezigidi, njengoba imizamo yokumchitha kamasipala yagcina iphunzile, eminye yale mizamo kwabe kuwukuthi uNzama athathe isikhundla sokuba yiNhloko yoMnyango obhekele iziNhlekelele.
UNzama wasinqaba lesi sikhundla.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- News24


text:
Kuqhunyiswe i-ATM eSoweto
2012-08-24 08:01
Johannesburg - Iqulu ebelihlome liyizingovolo liqhumise umshini wokukhipha imali, i-ATM, e Bram Fischerville, eSoweto, ezintathakusa ngoLwesihlanu, kusho amaphoyisa aseGauteng.
"Bekungo-02:00. Iqulu lamadoda ebelihamba ngekhumbi nemoto yohlobo lweGolf lingene eSpar oseBram Fischerville laqhumisa i-ATM yaseFNB," kusho uWarrant Officer Kay Makhubela.
"Leli bhomu liqhumile kodwa ayikho imali ethathiwe."
Amaphoyisa aziswe ngalesi sigameko ngumphakathi.
"Kube nempi yezulu lezandla phakathi kwabasolwa namaphoyisa. Sithole amagobolondo ezinhlamvu ezingu-20 ze-AK47," kusho uMakhubela.
Akulimalanga muntu.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
CELANI SIKHAKHANE
Uhlokoze isidleke seziqandu uNgqongqoshe wezeMfundo KwaZulu-Natal, uMnuz Senzo Mchunu, ngokugxeka iMeya yaseZululand, uNkk Zanele Magwaza-Msibi, ngezikole ezakhela umphakathi.
UkaMagwaza-Msibi ukhiphe isitatimende esivuthayo ezwakalisa ukudumala ngenkulumo kaMchunu ayichaze ngokuthi ikhombisa ukungasiqondi isimo esibhekene nabantu basemakhaya.
UNkk Magwaza-Msibi uthe yena akazisukeli phansi ayokwakha izikole kodwa usuke ecelwe wumphakathi ukuba azofaka isandla kulezo zikole ezisuke zakhiwe wuMnyango kodwa wagcina usuhluleka ukuziqedela ngesikhathi.
“Kungethusile okushiwo nguMchunu ngami ngoba futhi kumveza obala ukuthi akazi lutho ngokwenzeka eMnyangweni wakhe.
“Okokuqala nje kunezikole ezigunyazwe wuMnyango wakhe ezinothisha abakhokhelwa uhulumeni kodwa ezinezakhiwo zodaka, ezinye abafundi bafundela phansi kwezihlahla nokudale ukuthi abantu bakulezo zindawo bangicele ukuba ngifake isandla.
“Ngiyaye ngihambe ngicela iminikelo ezinkampanini ezizimele ukuze sikwazi ukuqhubeka naleso sikole sisakhe sisiqede, sifake nezinsiza ukuze izingane zikwazi ukufundela esimeni esigculisayo. Ngaphandle kwalokho uMnyango kaMchunu uthatha isikhathi eside ukwakha noma ukulungisa isimo sezikole zasemakhaya nokugcina ngokuthi imali ibuyele emuva ingasebenzanga,” kusho uNkk Magwaza-Msibi.
Uthe njengomuntu wasemakhaya uyalwazi usizi lwezikole zakhona yingakho esukumela phezulu uma abazali bemcela ukuba abaseke abakhele izindlu zokufunda kulezo zikole uMnyango osuke uhluleka ukuziqedela.
Eqhuba uthe ngaphambi kokwakha izikole uyaxhumana nabaphathi bezeMfundo besifunda saseZululand akholwa wukuthi bayambikela uNgqongqoshe.
UkaMagwaza-Msibi uthe udumele ukuzwa ukuthi uMchunu unqume ukuba ayokhuluma ngaye komunye umasipala eSisonke ekubeni bekufanele amqonde njengomuntu abanaye kuhulumeni baxoxisane.
Izolo uMchunu ubethula inkontileka ezokwakha amagumbi okufunda esikoleni esingamakhilomitha ayisishiyagalolunye ukusuka eQueen kaMsweli Primary School.
Lesi sikole uNkk Magwaza-Msibi uthe singaphansi kwawo uMnyango kodwa wehlulekile ukuqhubeka naso ngoba izingane zifundela emathinini.
UMchunu ukhalile ngaso wathi abazali bacele ukuba abafundi abakhiphe kuso ayobafaka eQueen kaMsweli ngoba inakho konke okudingwa ngabafundi.
UMchunu utshele abaholi bakamasipala waseMzimkhulu naseSisonke ukuthi uNkk Magwaza-Msibi uvele ayokwakha amagumbi amabili entabeni engayilandelanga nemigudu yomnyango bese ehambe ememezela ukuthi wakhe izikole.
Services


text:
Ulahlwe elokubulala ngokungenhloso oweHummer
2013-02-05 10:02
Johannesburg - Umshayeli weHummer eyashayisa abantu abathathu ababehamba ngezithuthuthu, kwashona ababili kwathi omunye walimala, utholakale enecala lokubulala ngokungenhloso, kubika iphephandaba iBeeld ngoLwesibili.
INkantolo yesiFunda ePitoli ithole u-Indi Himalindi Chiyabu, 31, waseZambia, enamacala amabili okubulala ngokungenhloso, nelesithathu lokuhamba endaweni yesigameko aphinde angabiki ngengozi.
IMantshi uBen van Schalkwyk uthe laba ababehamba ngezithuthuthu babengeke bakwazi ukuvika le moto kule ngozi yango-2010, wathi konke okwenzeka kwaba yiphutha likaChiyabu.
UPieter Coetzee noJP Kruger, bobabili ababengamalungu eChristian Motorcyclists Association SA, bashonela endaweni yesehlakalo.
Indodakazi kaCoetzee, uPieter jr, walimala kanzima.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
I-ANC ifisele u-matric ukubhala okuhle
2012-10-22 07:57
Johannesburg - Iqembu elibusayo i-African National Congress selifisele abafundi bakamatikuletsheni ukubhala okuhle njengoba beqala ukubhala izivivinyo zabo zokuphela konyaka.
"Siphasisa ukuzimisela kubona bonke abafundi, sithi babhalele ukuthola imiphumela emihle njengoba beqeda ibanga leshumi belungiselela ukuyongena ezikhungweni zemfundo ephakeme." kusho umkhulumeli weqembu uKeith Khoza.
Ukwenza kahle kwa-matric kubaluleke kakhulu njengoba kuyisiqalo sokuthi umfundi uzokwenza kanjani uma esephumele ngaphandle, sekumele asebenzele ukwenza ngcono ikusasa lezwe, kusho uKhoza.
"Sinamathemba okuthi imizamo eyenziwe nguMnyango wezeMfundo eyisiSekelo, othisha, izikhungo eszengamele izikole kanjalo nabazali, konke kuzoletha imiphumela emihle..."
"I-African National Congress inxenxa bonke abantu baseNingizimu Afrika ukuthi beseke abafundi bakamatikuletsheni."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
ZAKHELE XABA
UZISHAYA isifuba ngokungabi nantanga esibhakeleni saseNingizimu Afrika uBoitsepo Mandawe ozolwa impi yokuhlungela isicoco se-SA welterweight ngasekuqaleni kukaJuni.
UMandawe osehlulwe kabili, ngumshayisibhakela oyedwa ezimpini zokuhlungela lesi sicoco, uzobhekana noMthobisi “The Terminator” Buthelezi empini ezoba seSandton Convention Centre, eGoli, ngoJune 2.
Laba bashayisibhakela bazohlungela ukulwela lesi sicoco esishiywe nguChris van Heerden osephethe ese-International Boxing Organisation (IBO) welterweight. Empeleni nguye uVan Heerden oseliphazamise kwaze kwaba kabili iphupho likaMandawe lokulwela lesi sicoco njengoba amehlula ngo-2009 nanyakenye.
“Akekho umshayisibhakela ongangishaya eNingizimu Afrika,” kusho uMandawe yize ake washaywa nguVan Heerden.
Kungenzeka ukuthi uMandawe ugcwele ukuzethemba ngoba engasekho uVan Heerden kubashayisibhakela angase abange nabo isicoco nokunguye yedwa osamehlulile selokhu aqala isibhakela esikhokhelayo ngo-2007.
“Ngisho naye uVan Heerden uyazi ukuthi empini yethu yokugcina ngangimshayile kodwa amajaji azisholo okwawo. Angimesabi uyakwazi lokho,” kusho uMandawe ogcizelele ukuthi leli yithuba lakhe lokubeka izandla zakhe ebhandeni ayekade eligaqele.
Ozonqoba phakathi kukaMandawe noButhelezi bekufanele abhekane noTsiko Mulovhedzi owagingqela uSicelo Mzobe ongafikanga empini yokuhlunga kodwa kungahle kushintshe konke lokho. Kuvele ukuthi uMulovhedzi usevume ukulwa noNtuthuko Memela waseMnambithi empini engamlahlekisela ngethuba lokulwela isicoco. Kungenzeka ibhande ligcine libangwe nguMemela nozonqoba phakathi kukaMandawe noButhelezi uma uMulovhedzi egcina eyithathile le mpi acushelwe umgoga ngayo.
Njengokujwayelekile, ngesikhathi ekhuluma naleli phephandaba uMandawe ubengaliphathi elokuthwala ubunzima kule mpi umphumela wayo obhekwe ngabantu abaningi.
“Anginalo noluncane uvalo ngale mpi, ngikhululekile. Ngizomfundisa isibhakela uButhelezi. Ngizomlinda nje ngimbone ukuthi uphetheni bese ngiyamgingqa,” kusho uMandawe.
Ngakolunye uhlangothi uButhelezi oqeqeshwa nguPeter Smith, ngeke athathwe kancane njengoba esahlulwe kanye ezimpini ezingu-12 kanti uMandawe usahlulwe kabili kwezingu-11.
Services


text:
Ungumantunta nendishi uBalindlela - Umbono
2012-11-14 12:39
Cape Town - Iqembu eliphikisayo iDemocratic Alliance selimemezele uNosimo Balindlela, owake waba nguNdunankulu wase-Eastern Cape, ngesikhathi eseqenjini i-ANC, njengelungu elisha eqenjini.
I-DA ichaza uBalindlela (okade eseyilungu leCope) njengofishi omkhulu.
Abafundi baphawula ngokugcogcoma kukaBalindlela.
USbusiso Ntuswa uthe: Yisiwengu uBalindlela, usadlula naku-DA, mhlampe uzogcina ku-NFP, kwazibani.
UMzingisi Qekeleshe uthe: UBalindlela akazazi ngempela ukuthi ufunano, namhlanje uku-ANC, kusasa uyiCope...uma ufuna ukuzuza ku-DA kumele uvumelane noHelen Zillle, ngaso sonke isikhathi.
UZaks Biyela uthe: UBalindlela ngimazi njengo mama owahlulwa yisifundazwe sakhe, wathatha izimali zikahulumeni wathengela indoda yakhe ogandagada.
Waxoshwa esikhundleni wajoyina iCope wangathola sikhundla, mina lo mama ngimfanisa noZiba Jiyane.
UBheki Nkonyeni uthe: UBalindlela wezwa kuthiwa uZille uzokwehla esikhundleni uma kukhona umuntu omnyama ongathatha kuyena, kulelele kunye ukube kubili ngabe kuyavusana.
USamkelo Cele uthe: Yabona manje akasazi ukuthi ufunanai, sekukude emuva kukude naphambili kuye.
Uma ungumuntu ubofunda ukubekezela lapho usuke ukhona, ungabi ugcugcwa, manje uyobhekana nezinkinga eintsha nazo uzozibaleka ma engazi ukuthi yini ayifuna kupolitiki akayiyeke ngoba iyamehlula.
USthembiso Mthethwa uthe: Ngicabanga ukuthi i-DA ithole umholi osezingeni eliphezulu oseqine ukhakhayi ngakwezepolitiki, kungakuhle uma kuwukuthi ubengalandeli ibhodwe eliconsayo.
Disclaimer:
INews24 iqhakambisa ukukhuluma ngokukhululeka nokuzwakaliswa kwemibono
eyahlukene. Lokho kuchaza ukuthi imibono yababhali bezingosi eshicilelwe
kuNews24, akuyona imibono yeNews24.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
INTATHELI YESOLEZWE
NGABE kuzoqopheka umlando iNingizimu Afrika idle umhlanganiso emncintiswaneni wethelevishini osudonse izinyanga ezintathu, iBig Brother Africa: Stargame?
Lo mbuzo ubusa imiqondo yababukeli abaningi ababuka lolu hlelo oludlala ubusuku nemini ku-Channel 198, ku-DStv.
Insizwa yaseKapa emele iNingizimu Afrika, uKeagan, ibalwa nabantu abanamandla nabayizi-mfivilithi kulolu hlelo, nosekunyuse amaphaphu kubantu bakuleli njengoba kungakaze kuwine umuntu wakuleli kulo.
Yize ebalwa nezimfivilithi uKeagan kepha athanda ukumnciphela amathuba uma ubheka abanye asesele nabo kulo mqhudelwano.
Usesele nomculi waseNamibia uLady May, umculi waseKenya uPrezzo, uWati (Malawi), Talia (Zambia) noKyle wase-Uganda.
Uma ubheka umlando walolu hlelo nendlela abantu abavota ngayo abukeka emnciphela uKeagan amathuba okuthola amavoti awadingayo.
Amavoti abalwa ngamazwe, okusho ukuthi izwe ngalinye linevoti elilodwa, noma ngabe iNingizimu Afrika ingamvotela kaningi kangakanani lizobalwa njengevoti elilodwa.
INingizimu Afrika njengoba isohlwini lwesigungu samazwe aseningizimu ne-Afrika, iSouthern African Development Community (SADC) ibivame ukuhlanganyela ngevoti nalawa mazwe, okuzoba nzima kulokhu njengoba nawo esenabantu abawamele, okunguLady May, Wati noTalia.
Ukube laba bese bephumile kulolu hlelo ubengasizakala uKeagan ngokuthola ivoti kulawa mazwe njengoba iSADC ibivota ngokuhambisana.
Amazwe asempumalanga ne-Afrika nawo abevamile ukuzwelana neNingizimu Afrika kulolu hlelo kepha nawo asamelwe nguPrezzo noKyle, okusho ukuthi nawo azovotela abantu bawo.
Kawasamelwe muntu amazwe asentshonalanga ne-Afrika kepha ngokomlando weBig Brother Africa akuvamile ukuthi lawa mazwe avotele iNingizimu Afrika.
Mhlawumbe angase alithole ivoti leGhana njengoba uKeagan ayengumngani omkhulu kaKeita, owashaywa yivoti.
Akhona amazwe aseningizimu ye-Afrika asephumile kulolu hlelo okuyiZimbabwe neBotswana kepha okungaba yinkinga ngukuthi kunosaziwayo uKeagan ancitisana naye waseNamibia, obelokhu eyimfivilithi kubabukeli uLady May ongahlwitha amavoti akhe.
Akusensuku zingaki kucace ukuthi uKeagan angaba nenhlanhla yini yokuwina u-$300 000 njengoba kuzocaca ngeSonto, ngo-7 ebusuku selufika emaphethelweni lolu hlelo.
Ukuvotela uKeagan thumela i-sms ebhalwe ukuthi Keagan kule nombolo 33729, ungavota nakwi-website yalolu hlelo www.bigbrotherafrica.com
Services


text:
MDU NCALANE
Ebika eseGallagher Estate
KUQALILE ukushuba kwesimo nokwehlukana ngemibono kwezithunywa ezihambele ingqungquthela yesine kazwelonke yemigomo ye-African National Congress eGallagher Estate, izolo emini ngesikhathi ezinye zazo zasesifundazweni iNorth West zishwiba izandla zoshintsho ebuholini nezaKwaZulu-Natal ziphakamisa iminwe emibili ewuphawu lokuthatha ihlandla lesibili kukamengameli Jacob Zuma.
Nezingoma ebeziculwa izolo emagcekeni alapho bekukhona le ngqungquthela bese zehlukene. Lokhu kukhomba indlela ezoba wumdonsiswano ebheke eMangaung, eFree State, ngoDisemba lapho kuyobhabhadiswa khona le migomo ekade idingidwa kuleli sonto.
Phezu kokuba abezindaba bebengavunyelwe ukusondela eduze kwehholo kodwa ukuquzana bekubonakala ngaphandle kanti nezingoma ubuzizwa ukude.
IPhini likamengameli kaKhongolose, uMnuz Kgalema Motlanthe, uzithele phakathi kwabebecula bekhombisa ukumeseka kwanzima nokubakhuza, ngesikhathi abaholi bakaKhongolose behamba bebuka imibukiso ekleliswe emahholo ehlukene kudedangendlale wendawo okwenzelwa kuyo izingqungquthela eGallagher.
Kulindeleke ukuba namuhla isongwe le ngqungquthela ngenkulumo ezokwethulwa nguZuma, emuva kokubika kwekomidi elididiyela izisombululo elenganyelwe nguMnuz Jeff Radebe (osesithombeni).
Emuva kwalokhu lezi ziphakamiso ziyobhabhadiswa yingqungquthela kazwelonke eMangaung ngoDisemba nokuyilapho uKhongolose uyobe esefaka abanye abaholi abasha abazokwenza le migomo isebenze ngokushesha noma banike ithuba lesibili uZuma nethimba lakhe ukuba ayiqhube.
Services


text:
IPirates ibhekwe yisambane
2013-02-27 07:40
Johannesburg - I-Orlando Pirates isigwinye amagoli ayisikhombisa emidlalweni emibili, njengoba iMoroka Swallows ingazibekanga phansi yathatha wonke amaphuzu amathathu ngoLwesibili kusihlwa, kubika iKickOff.com.
Igoli likaSifiso Myeni alifake zisuka amadaka ne-penalty ka-Andile Jali awazange ayisize iBhakabhaka ngemuva kokuthi uKatlego Mashego, Lefa Tsutsulupa noLerato Chabangu
bebusise iZinyoni ngamagoli.
IPirates yemukwe yithuba lokuqhetha esicongweni sePremiership njengoba ihlezi endaweni yesibili ngamaphuzu angu-40, ngemuva kweKaizer Chiefs ehola ngawu-42.
Labo shampeni bebenethemba lokuthi bazokhonya kulo mdlalo ngesikhathi uTakesure Chinyama ethumelela ibhola kuMyeni, nobe eselivalela enethini, lidlula uGreg Etafia.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
MBALI KHANYILE
ABANTU abakhubazekile kumele babambe iqhaza ekuthuthukiseni umphakathi ngezindlela ezehlukene.
Lokhu kushiwo nguNksz Bulelwa Mbolekwa (38) wasePinetown ongaboni emehlweni nongomunye wabantu besifazane abangu-12 abathole izindondo zokuhlonishwa kwabesifazane abaphila nokukhubazeka.
Lo mcimbi wokuhlonishwa kwembokodo ephila nokukhubazeka okwehlukene obizwa nge-Tributes obusuhlelwa okwesithathu, ubusehholo iJewish, eThekwini, ngoLwesihlanu.
UNksz Mbolekwa uthe ukholwa wukuthi lo mcimbi uzokwenza ukuthi abantu babone ukubaluleka kwabantu abaphila nokukhubazeka njengoba iningi labantu abangakhubazekile lihlezi libadabukela abantu abanjengaye.
“Ukuthola le ndondo kusho lukhulu kimina njengoba bengingeke ngiyithole uma ngabe kuthiwa awubonakali umsebenzi engiwenzayo emphakathini. Ngikholwa wukuthi nalabo abasebasha kunathi abaphila nokukhubazeka bazogqugquzeleka ekutheni bavule izikhungo ezisiza umphakathi ngezindlela ezahlukene,” kubeka uNksz Mbolekwa oyiDeputy Manager eMnyangweni wezeMpilo Kwa-Zulu Natal.
UNdunankulu waKwaZulu-Natal, uDkt Zweli Mkhize ugqugquzele abebehambele lo mcimbi nabebehlonishwa.
“Umyalezo esizama ukuwudlulisa emphakathini wukuthi ubone igalelo abanalo abantu besifazane abaphila nokukhubazeka. Sikholwa wukuthi ukuqhakanjiswa komsebenzi wabo omuhle abawenzayo emphakathini kusemqoka njengoba iningi labo likwezamabhizinisi nasezikhungweni ezahlukene ezisiza umphakathi,” kusho uMkhize.
Phakathi kwemikhakha abaqokelwe yona laba bantu besifazane abangu-12 abathole izindondo zokuhlonishwa, kubalwa owe-Human Resources Development, Public Sector, Business, Sport and Recreation, Education, Community Development, Leadership, Science and Technology, Creative Arts, Mother of Child, Girl-child nePosthumous Tributes.
UMnuz Musa Zulu oyinxusa leTributes, uthe ukholwa wukuthi bonke abantu asebalahla ithemba abaphila nokukhubazeka bangagqugquzeleka uma kungase kubanjiswane ekuqhakambiseni umsebenzi owenziwa ngabantu abaphila nokukhubazeka.
Services


text:
Ugwetshiwe obaziwa ngele'black widow'
2012-04-13 10:06
Tokyo - Umfelokazi waseJapan owaziwa ngele"black widow" unikezwe isigwebo sentambo ngecala lokubulala abesilisa abathathu ayekade ethandana nabo ngoba efuna imali yabo.
UKanae Kijima, 37, wabulala amasoka akhe ayekade ehlangane nawo ezinkundleni zokuxhumana ze-internet.
Lona wayephuzisa amadoda amaphilisi okulala bese ewashunqisela ngentuthu yamalahle.
Inkantolo ithole ukuthi wayegila lo mkhuba ngoba efuna amadoda ayeke ukufuna ukubuyiselwa imali yawo.
"Wenza icala elikhulu kakhulu elesabekayo izikhawu ezintathu," kusho iJaji uKazuyuki Ohkuma.
Bangaphezu kwenkulungwane abantu abahambele inkantolo befuna ukuzwa isiphetho secala.
– "Like" ikhasi lethu ku-Facebook uze ukwazi ukujoyina inkulumo
ngolimi lwakho.
– Landela IzindabaNews24 kuTwitter (@IzindabaNews24).
- Sapa - AFP


text:
SIMPHIWE NGUBANE
INKANTOLO yeMantshi yaseNtuzuma izolo ihoxise okwesikhashana amacala okubulala kwabesilisa abayisithupha abathinteka ezigamekweni ezihlukene zokubulala ehostela eligubuzelwe wudlame lwezepolitiki KwaMashu. Abanye abasolwa abayisithupha abatholwa nezibhamu eziyisithupha ngeledlule okusolwa ukuthi zazisetshenziswa kuhlaselwa abantu kuleli hostela basagcinwe ngaphakathi bazoze babuyele enkantolo ngoMashi 7.
Bangu-12 sebebonke abantu ababoshwa ngoLwesine ebusuku ngamacala odlame ehostela KwaMashu. Okhulumela amaphoyisa KwaZulu-Natal uCaptain Thulani Zwane uthe abasolwa abebeboshelwe amacala okubulala badedelwe ngenxa yokushoda kobufakazi.
“Abatholwe nezibhamu bazogcinwa ezitokisini baze bavele enkantolo ngoLwesine. Amaphoyisa ayaqhubeka nophenyo ngamacala abhekene nabasolwa abatholwe nezibhamu,” kusho uZwane.
Ngesikhathi amaphoyisa ebopha la madoda ngoLwesine adalula ukuthi abanye babasolwa bayathinteka esigamekweni sokulalelwa unyendle kwekhansela leNkatha ehostela uMnuz Sakhi Ngcamu.
UNgcamu usehlaselwe kabili ezigamekweni ezehlukene ezenzeke esikhathini esiyizinsuku ezintathu yiqulu lamadoda ayemdubula wasinda. Esigamekweni sokuhlasela esenzeke ngoLwesibili oludlule kwashona indoda eyayizofuna incwadi yekhansela kuNgcamu kwalimala nenye eyadubuleka ekhanda.
Lezi zigameko zafaka amanzi emadolweni kubantu nasezihlotsheni zikaNgcamu ezinye zabaleka ehostela ngemuva kwalokhu kudubula.
UNgqongqoshe woMnyango wezokuThutha, ukuPhepha nokuXhumana koMphakathi uMnuz Willies Mchunu wavakashela kuleya ndawo ngeledlule ezokhuluma nabaholi bamaqembu ezepolitiki ngenhloso yokubhula umlilo owawusu-bhebhetheka.
Services


text:
Abamelene noZuma badukisa abanye - ANC
2012-12-28 14:34
Johannesburg - Labo abamelene noMengameli Jacob Zuma baluthele izwe ekutheni lihlanekezele inkulumo kamengameli uma ethi ukunakekela izilwane ngaphezu kwabantu kuyinto eyenziwa "ngabamhlophe", kusho uSotswebhu we-ANC ngoLwesihlanu.
"Yilabo abanenzondo kuphela abafuna sikholelwe ekutheni uZuma angathatha isikhathi sakhe samaholidi ayosimosha ngokukhuluma ngezinja," kusho uMoloto
Mothapo esitatimendeni.
UMothapo uthe la bantu abamelene noZuma bahlanganisa abezindaba nabahlaziyi bezepolitiki.
Iphephandaba iThe Star ngoLwesine libike ukuthi uZuma ugxeke labo abamosha imali yabo benakekela izinja, baze baziyise kodokotela, wathi lokho kuyinto eyenziwa "ngabamhlophe".
IHhovisi likaMengameli libe selikhipha isitatimende lathi uZuma ubezama ukukhipha ingcindezelo emiqondweni yabantu base-Afrika ngokuphawula kwakhe.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Zingase zingawushayi kuTshatha
2011-06-15 07:38
Durban - Zingase zingawushayi kusasa njengoba kulindelekile kumethuli wezinhlelo kuKhozi FM, uKhathide "Tshatha" Ngobe, emuva kokuthi owayeyintombi efunge wagomela ngokumisa lolu suku, kubika iphephandaba iSowetan.
UZathaba Nzuza, 20, ushayele abammeli bakhe ngoLwesibili emuva kokufunda kuleli phephandaba ukuthi uNgobe uzoshada nengoduso yakhe uNontobeko Khuzwayo ngoSuku Lwentsha.
UNzuza uthi uTshatha wamthembisa umshado emuva kokuthi ethathe ubuntombi bakhe ngo-Okthoba wangonyaka odlule.
Lokhu kuza emuva kokuthi iSowetan ibike ukuthi uNgobe uyashada ehhotela likanokusho eBallito, enyakatho neTheku, ngoLwesine.
Ummeli kaNzuza, nonqabile ukuzidalula igama lakhe, ukuqinisekisile ukuthi lukhona udaba olufana nalolu ababhekene nalo.
UTshatha akatholakalanga ukuba aphawule.
- News24


text:
UMugabe uhalalisele uWendall
2011-08-05 16:30
Harare - UMengameli waseZimbabwe uRobert Mugabe ngoLwesine unikeze uWendall Parson okungomunye wabawina u-$50 000 kwi-Big Brother Africa kulo nyaka, uhlonishwe ngesidlo sasemini lapho ahlala khona.
UMugabe uphinde wanikeza uVimbai Mutinhiri u-$10 000, naye obeyingxenye yalolu hlelo.
Kanti uphinde wanikeza uStephen Muzhingi u-$50 000 njengoba aphumelela kuComrade ultra-marathon okwesithathu eNingizimu Afrika.
"Angizazi izinto ezenzeka kuleya ndlu,” kusho uMugabe, ebhekise kulolu hlelo.
"Lezi zinsuku ezingu-91 zibekelwe ukukuvivinya ukukhalipha kwakho, amandla onawo emzimbeni nangokwennqondo."
UParson, 23, uyena owine omklomelo ophezulu ka-$200 000 kwiBig Brother Amplified ngo- Julayi 31 benoKaren Igho waseNigeria.
Ngonyaka odlule uMugabe wanika uMunyaradzi Chidzonga u-$300 000 njengomthoba nhliziyo , kulandela ukuthi abalandeli bakhe basezweni lakubo bethi ukhishwe ngendlela engabanikanga ukuthula.
– "Like" ikhasi lethu ku-Facebook uze ukwazi ukujoyina inkulumo ngolimi lakho.
– Landela IzindabaNews24 kuTwitter.
- Sapa - AFP


text:
Imibandela yamabhonasi kuBafana
2013-01-17 07:38
Johannesburg - Abadlali beBafana Bafana bazonikezwa amabhonasi kuphela uma befinyelele kuma-quarter finals noma kowamanqamu kweye-Africa Cup of Nations, kusho umqeqeshi uGordon Igesund.
"Abadlali bazokwamukeliswa amabhonasi uma befinyelele kuma-quarter finals nakowamanqamu. Ngale kwalokho ayikho enye imali abazoyithola uma bephuma ekuseni kule midlalo," kusho umqeqeshi.
"Lokhu kutshengisa ukuzibophezela kwethu ekwenzeni kahle," kunezezela u-Igesund, njengoba isikwati sakhe sisemanzini abilayo kulandela ukungabuyi namagoli emdlalweni waso ne-Algeria ngempelasonto.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- AFP


text:
Nkosi, Zinhle Primrose.
Abstract:
The problem of poor reading levels among South African students is still prevalent at all levels of education. Attempts to eradicate the problem through various means, for example, Foundations for Learning Campaign, Readathon Campaign, National Strategy for Reading, and many more have been made, yet to date no observable improvements have been noted. The purpose of this study is to explore the teaching of reading in isiZulu home language classrooms. The study aimed to answer three research questions: (i) What do foundation phase teachers say about teaching reading in isiZulu home language classes? (ii) How do foundation phase teachers teach reading in isiZulu home languages classes?, and (iii) Why do foundation phase teachers teach reading in isiZulu home language classes in the way they do? The study is conducted at Umlazi, an African Township, where isiZulu is the language spoken in the community and is the language of learning and teaching in all foundation phase classrooms. The research sites are two schools, in the same area. The participants of the study are eight teachers, all mother tongue speakers of isiZulu. There are six teachers in one school, and two from the other school. The children taught are also speakers of isiZulu. The study is a qualitative case study, situated in the constructivist paradigm. Semi-structured interviews; observations as well as document analysis are used as data collection methods. The study uses qualitative methods for the analysis of data. Vygotsky’s (1978) social-constructivist theory is used as a theoretical framework, and a conceptual framework is also developed for data analysis. Eight themes emerge from the findings. The first theme; content taught, is found to focus on the teaching of sounds and words, taught in isolation. The second one; ways of teaching, seem to be the phonic and look and say methods, which are due to beliefs that teachers have about them. The third one; reading resources is seen to be lacking in both schools, and teachers are seen to rely on traditional resources for the teaching of reading. The fourth one; context in which reading is taught, appears to be not conducive to the children’s reading development. Fifth; assessment of reading; is indirect. This means that teachers use written tasks, and not reading activities to assess reading. The sixth; aims of reading; is found to be on writing accuracy and not on reading for comprehension. The seventh; teachers’ beliefs; are the reasons for teachers’ actions and sayings. The last one; teachers’ attitudes towards isiZulu, are found to be the most dominant predicament, as teachers themselves see isiZulu as a problem, and prefer English rather than isiZulu. Findings of the study indicate that, teachers are highly influenced by their beliefs, the aspect which impacts on the ways they teach reading in isiZulu home language classrooms. Secondly, teachers do not adequately encourage children to read in isiZulu because of their bias towards the English language. The third finding is the lack of resources for the teaching of reading in isiZulu home language. It is concluded that isiZulu home language learners in such schools are not able to read because the problem starts at a very elementary level, in the foundation phase, and the problem is carried over into their whole academic life.
Inkinga yamazinga aphansi okufunda okubhaliwe kubafundi baseNingizimu Afrika yinto ekhungethe onke amazinga emfundo. Nakuba iminingi imizamo esizanyiwe ukulwa nale nkinga, kuze kube manje bekungakabi bikho mibiko ebika ubungcono. Lapha ngingabala imizamo yaseNingizimu-Afrika efana ne-Foundations for Learning Campaign, Readathon Campaign, National Strategy for Reading. Inhloso yalolu cwaningo ukubheka ukufundiswa kokufunda okubhaliwe olimini lwasekhaya lwesiZulu emabangeni aphansi. Ucwaningo luhlose ukuphendula imibuzongqangi emithathu elandelayo: (i) Othisha bamabanga aphansi bathini ngokufundisa ukufunda okubhaliwe emabangeni aphansi esiZulu njengolimi lwasekhaya? (ii) Othisha bamabanga aphansi bakufundisa kanjani ukufunda okubhaliwe emabangeni esibili nelesithathu emakilasini esiZulu njengolimi lwasekhaya? (iii) Kungani othisha bamabanga aphansi befundisa ukufunda okubhaliwe ngendlela abakwenza ngayo? Ucwaningo lwenziwe elokishini lama-Afrika laseMlazi, lapho isiZulu siwulimi olukhulunywa emphakathini, kanti nasezikoleni zamabanga aphansi kusetshenziswa sona njengolimi lokufundisa. Ucwaningo lwenziwe ezikoleni ezimbili ezisesigcemeni esisodwa. Bayisishiyagalombili othisha ababe yingxenye yocwaningo, bayisithupha kwesinye isikole, kanti kwesinye babili. Ucwaningo lulucwaningo lobunjalo besimo (qualitative case study), ngaphansi kwe-social constuctivist paradigm. Kusetshenziswa izingxoxo ezisakuhleleka (semi-structured interviews), ukubukela othisha befundisa (observations), kanye nendlela yokuhlaziya imibhalo njengezindlela zokuqoqa ulwazi locwaningo. Ucwaningo luphinde lusebenzise izindlela zocwaningo lobunjalo besimo ukuhlaziya ulwazi olutholakele. Kusetshenziswa insizakuhlaziya kaVygotsky (1978) njengohlaka lwenjulalwazi kanye nohlaka lwemicabango ukuhlaziya ulwazi olutholakele. Kugqama izindikimba eziyisishiyagalombili olwazini olutholakalayo. Kukhona emayelana nokufundiswayo lapho kufundiswa ukufunda okubhaliwe. Lapha kuvela ukuthi othisha bafundisa imisindo namagama nemisho emifushane, okufundiswa kuzihambela kodwa; ngamanye amazwi kungasukeli embhalweni. Enye imayelana nezindlela namasu okufundisa ukufunda okubhaliwe. Lapha kuvela ukuthi othisha bafundisa ngendlela yokufundisa ngemisindo, bayihlanganise nendlela yokubuka-usho (look-and–say method). Enye imayelana nezinsizakufundisa zokufunda okubhaliwe, okubonakala ziyindlala kuzo zombili izikole, kanti futhi ukusetshenziswa kwazo kuncikene nezinkolelo othisha abanazo. Enye imayelana nendawo okufundelwa kuyo ukufunda okubhaliwe, okutholakala kungagqugquzeli kangako ukuthuthuka kwengane ekufundeni imibhalo yesiZulu. Enye imayelana nokuhlolwa kokufundiswa kokufunda okubhaliwe. Lapha kuvela ukuthi ukuhlola kwenzeka ngendlela engaqondene nokufunda okubhaliwe, ngoba ukuhlola ukufunda okubhaliwe kwenzeka ngokuthi abafundi benze imisebenzi ebhalwayo, efana nesibizelo nokunye. Enye yezindikimba imayelana nenhloso yokufunda okubhaliwe. Lapha kubonakala ukufunda okubhaliwe kungenanhloso yokufunda ngokuqondisisa umbhalo ofundwayo, kodwa kunalokho kube ukubhala ngokucophelela, ‘ngendlela enembayo’ (writing accuracy). Enye indikimba imayelana nezinkolelo othisha abanazo ngokufundisa ukufunda okubhaliwe. Lokhu kubonakala kuyisona sizathu kwabakwenzayo nabakushoyo othisha ngokufundisa ukufunda okubhaliwe. Kanti enye imayelana nokuzenyeza kothisha ngolimi abalufundisayo lwesiZulu. Lapha othisha babonakala besibukela phansi isiZulu kodwa bencamela isiNgisi.
Imiphumela yocwaningo ikhombisa ukuthi abakushoyo nabakwenzayo othisha kungenxa yezinkolelo abanamathele kuzo, okuyizona ezinomthelela ezindleleni abazisebenzisayo lapho befundisa ukufunda okubhaliwe. Okwesibili ukuthi othisha abazilekeleli ngokwanele izingane ukuba zithuthuke ekufundeni okubhaliwe olimini lwesiZulu, ngenxa yokuchema nesiNgisi. Okwesithathu ukuthi izinsizakufundisa zolimi lwesiZulu ziyindlala kuzo zombili izikole. Ngakho-ke ucwaningo lusonga ngokuthi kusho ukuthi abafundi bakulezi zikole banenkinga yokufunda okubhaliwe olimini lwesiZulu nje yingoba inkinga iqala emabangeni aphansi, besebancane, bakhule baqhubeke nayo impilo yabo yonke emfundweni.


text:
Umlilo ushiye kukhalwa e-E Cape
2012-11-12 07:36
Johannesburg - Umlilo ucekele phansi okungenani imizi engu-100 eSt Francis Bay e-Eastern Cape, kusho uMasipala waseKouga, njengoba kuthiwa isaqhubeka imizamo yokuwunqanda.
“Izicishamlilo zibike ukuthi kucekeleke phansi izindlu ezingu-100 kanti umlilo usaqhubeka ngenxa yomoya onamandla," kusho okhulumela umasipala uLaura-Leigh
Randall.
“Imbangela yomlilo ayikaziwa, kodwa uqale ngabo-17:30 eRoyal Wharf, nokuyizindlu zikanokusho,” esho.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
WASHINGTON DC—
Izizalwane zeZimbabwe zithi zethuswe kakhulu yimifanekiso ephume kuphephandaba leDaily Sun eveza isizalwane seZimbabwe sibulawa ngocuku yizakhamizi zemkhukhwini yeZandspruit esenyakatho yeGoli. OweZimbabwe lo ubikwa ebulewe ngemva kokuswelakala komfowabo obedingwa lixuku lezakhamizi ngamacala okuntshontsha.
Imifanekiso izitshiye izizalwane zeZimbabwe zilokwesaba okukhulu okuzathatha isikhathi ukuphela. Leli phephandaba lethule imifanekiso yowesilisa weZimbabwe oleminyaka engamatshumi amabili ebulawa ngesihluku yizakhamizi zeZandspruit phandlenje kweGoli.
Umfanekiso wakuqala utshengisa owesilisa lo esenqunuliwe, elele phansi, umzimba wonke uvuzigazi, izandla zona zizama ukuvikela ikhanda. Owesibili uveza etshaywa ngocuku ekhanda ngenkalakatha yesigodo kantike kowesithathu kubonakala sekuyisidumbunje esivuza igazi.
Kubika intathelizindaba yeStudio 7 uBenedict Nhlapho osethulela lolu daba eseJohannesburg kwele South Africa.
Udaba lukaBenedict Nhlapho lokubulawa koweZimbabwe eGoli


text:
Akusilo ubandlululo ukuhlasela emapulazini - Zuma
2012-07-05 10:12
Johannesburg - Ukuhlaselwa kwabantu emapulazini kumele kuthathwe njengamanye amacala amakhulu kuleli laseNingizimu Afrika kodwa akusiwo amacala ahlobene nokucwasa ngokwebala, kusho uMengameli uJacob Zuma.
UZuma ukhulume nephephandaba iBeeld wathi yize noma ukuhlasela okuningi kwenzeka emapulazini abantu abamhlophe akumele kuthathwe njengezehlakalo ezihlobene nobandlululo.
UZuma uthe ziningi izehlakalo zokubulawa kwabantu ezenzeka emalokishini ezigcina zingabikwangwa kwabezindaba.
Umengameli uthe izehlakalo zokubulawa kwabantu emapulazani zikhathaza njengazo zonke ezinye izehlakalo zobugebengu eziqhubeka ezweni lonke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- SAPA


text:
Kulimale umsebenzi efemini
2012-07-24 08:05
Johannesburg - Kumbulwa kwembeswa kowesilisa osebenza efemini olimale kabi ngesikhathi kuqubuka umlilo efemini eGermiston ngoLwesibili ekuseni, kusho abezimo eziphuthumayo eGauteng.
Kukholakala ukuthi lokhu kuqhuma kudalwe "yinto noma uketshezi oluthile obubekwe emlilweni," kusho okhulumela iNetcare911 uJeffrey
Wicks.
Abosizo lokuqala bathole lo wesilisa eshe kabi ebusweni, esifubeni nasezingalweni.
Ube esephuthunyiswa esibhedlela iNetcare Union.
UMnyango wezabaSebenzi uzophenya ngale ngozi.
- Landela
IzindabaNews24 kuTwitter
- SAPA


text:
Uvukwe ukugula umsolwa kwelakwaLotter
2011-10-27 14:51
Durban - Kube nesiphithiphithi eNkantolo eNkulu yaseThekwini ngesikhathi lowo osolwa ngelokubulala uMathew Naidoo engasaziswa kahle emuva kokubona izithombe zezisulu.
I-albhamu yezithombe ibiqukethe izithombe ezahlukene zendawo yesehlakalo kanjalo nezithombe zezisulu ezimbili emuva kokuhlolwa kwezidumbu zikaJohannes Lotter nonkosikazi wakhe uMaria Magdalena.
UNaidoo uqale ukungazizwa kahle ngesikhathi epheqa le albhamu enezithombe ezihlasimulisa umzimba.
Kuze kwadingeka ukuthi inkantolo ithathe ikhefu.
Usolwa ngokuba ngungqondongqondo ekubulaweni kwabazali bakaHardus noNicolette Lotter.
- Landela IzindabaNews24 kuTwitter
- SAPA


text:
Isicelo sokuthi kumiswe izimali ze-ANCYL
2012-12-05 10:01
Johannesburg - INkantolo eNkulu eGoli seyamukele isicelo sokuthi ibhange limise ukusebena kwezimali zophiko lwentsha i-ANC Youth League, kusho umbiko wangoLwesithathu.
Kuhanjiswe enkantolo amaphepha enkampani i-Z2 Presentations ethi ikweletwa yi-ANCYL, isamba esingu-R12.8 million, kusho umbiko weBeeld.
Izimali lezi zihlanganisa u-R7.6 million, okuyimali eyasebenza ngesikhathi kunomhlangano wophiko owabe useBloemfontein, ngo-2008, kuze kuqokwa uJulius Malema njengomholi.
Imali ibilokhu ikhula, uMarius van Rensburg, ongummeli we-Z2 Presentations uqinisekise ukuhanjiswa kwamaphepha enkantolo.
"Besingakaxhumani ne-ANC Youth
League, isikhonzi senkantolo yiso esizoxhumana nayo."
Okhulumela i-ANC uKeith Khoza kanye nalolu phiko batheabazi lutho ngalolu daba.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Usenkantolo osolwa ngolwekhansela le-IFP
2012-11-02 08:00
Johannesburg - Usomatekisi osolwa ngokuthumba nokubulala ikhansela leNkatha Freedom Party uThemba Xulu uzovela eNkantolo yesiFunda yaseThekwini ngaleli cala ngoLwesihlanu.
NgoMsombuluko, iMantshi yeNkantolo yaseNtuzuma, uThabani Buthelezi ucele ukuba leli cala liyiswe kule nkantolo ukuze umsolwa ezokwazi ukufaka isicelo sebheyili.
Le ndoda, 34, iboshwe ngempelasonto.
UXulu wathunjwa ekhaya lakhe KwaMashu ngo-Okthoba 5, amadoda ayezenza amaphoyisa.
Isidumbu sakhe satholakala ngemuva kwezinsuku ezimbili eTafuleni, eNanda.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Akumina engiza namabhadi - Modise
2012-11-29 14:04
Johannesburg - Ngaphambi komdlalo weTelkom Knockout wamanqamu, ukapteni weMamelodi Sundowns uTeko Modise useziphendulele kulabo abamgxeka ngerekhodi lakhe lokwehluleka ukuthatha izinkomishi, kubika iKickOff.com.
Ngaphandle kokuzinqobela imiklomelo yena, akakaze anqobe nkomishi eminyakeni eyishumi nanye selokhu adlala kuPremiership, kodwa njengoba elinye ithuba selifikile lokwenza okwehlukile athathe inkomishi okokuqala, uModise uthi akungabhekwa yena yedwa.
"Ukunqoba kuzochaza lukhulu eqenjini," kusho ukapteni weSundowns. "Ngisho ukuthi lo mdlalo awukho mayelana nami, kodwa mina njengoba ngidlalela iSundowns siyadinga ukunqoba njengeqembu, hhayi nje mina ngingedwa.
"Kulabo abathi angikaze nginqobe lutho empilweni yami, ngithi kulungile. Nginethuba lokujika izinto ngoMgqibelo futhi ngisazowathola amanye amathuba. Mina ngokwami umdlalo wangoMgqibelo oweqembu hhayi mina ngedwa."
UModise uqhube wathi angakujabulela kakhulu ukuholela iqembu lakhe ekunqobeni inkomishi okokuqala selokhu lagcina ngo-2008, ngesikhathi linqoba iNedbank Cup, uMichael Manzini esangukapteni.
"Mina njengokapteni nginomsebenzi okumele ngiwenze, kodwa futhi njengeqembu kunomsebenzi okumele siwenze ndawonye.
"Uma ngiyingxenye yeqembu elizothokoza, kusho ukuthi nami ngiyajabula, kungakhathalekile ukuthi ngingukapteni noma cha. Engikufunayo nje ukuba yingxenye yeqembu elinqoba inkomishi ngakho ngithemba ukuthi leli yithuba."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Kubhikishe izakhamuzi zaseLethlabile
2011-11-07 09:43
Johannesburg - Abahlali baseLetlhabile, enyakatho neBrits, bavale imigwaqo ngamatshe bashisa amathayi bebhikishela ukuvalwa kamanzi esekuthathe isikhathi esingangesonto, kusho amaphoyisa aseNorth West ngoMsombuluko.
Babalelwa ku-55 abantu ababhikishe ngeSonto ngezikhathi zabo-21:30 ntambama, kusho uBrigadier Thulani Ngubane.
Umgwaqo omkhulu ongenela eLetlhabile, kanye nemincane, ibivaliwe.
Alukho udlame olubikiwe futhi akekho oboshiwe.
"Umasipala wendawo iMadibeng unenkinga yamanzi, kodwa iyalungiswa," ushilo uNgubane.
Ngesonto eledlule, izakhamuzi zase-Oukasie, okuyilokishi elingaphandle kwaseBrits, zaba nemibhikisho enodlame ngokungathunyelwa kwezidingongqangi emphakathini.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- SAPA


text:
Kushone 4 kuba nokuqhuma ePakistan
2013-02-14 12:02
Islamdab - Ukuqhuma kwebhomu okwenzeke eceleni komgwaqo kudlule nemiphefumulo yabantu abane enhla nentshonalanga yePakistan, kusho izikhulu ngoLwesine.
Kwesinye isehlakalo kushone abeTaliban ngesikhathi betholana phezulu namaphoyisa.
Ukuqhuma kuchaphazele ibhasi endaweni yaseHasanzai, esifundeni i-Orakzai, kusho isikhulu uMahmood Aslam.
Abantu abayisishiyagalolunye bathole ukulimala, ibhasi leli belilibangise eFerozkhel, okuyindawo egcwele abantu abaphikisana ne-Taliban.
Ngesonto eledlule, kube nokuqhuma emakethe e-Orakzai, edolobheni iKalaya, kwashona abantu abangu-14.
Abantu abahlanu abakwiTaliban, bazame ukugasela esiteshini samaphoyia ngasesifundeni iBannu, kodwa badutshulwa babulawa ngamaphoyisa.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- Sapa-DPA


text:
INigeria yamukele amaqhawe e-Afcon
2013-02-13 07:37
Abuja - Iqembu lebhola laseNigeria litheleke ekhaya lamukelwa ngenkulu inhlokomo ngoLwesibili njengoba izinkulungwane zabantu bezibalinde ngabomvu emigwaqeni yezwe.
Iqembu liqede isomiso seminyaka engu-19 singayinuki indebe ye-African Nations Cup ngempelasonto.
“Ngijabule kakhulu ngalokhu engikubonayo. Bengingakulindele,” kusho umdlali wasemuva uJoseph Yobo etshela izintatheli ngesikhathi isikwati sibukisa ngendebe ebantwini bezwe abebegcwele kuvalwe ngomuntu emnyango enkundleni yezemidlalo.
“Angikhumbuli nangelilodwa ilanga samukelwa ngale ndlela. Impela ukunqoba kungumuzwa omnandi."
UMengameli Goodluck Jonathan uhlelele abadlali nethimba labaqeqeshi isiphihli sedili emzini wakhe kusihlwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- Reuters


text:
Lugcine lusitholile isitifiketi usana
2012-12-19 12:54
Johannesburg - Kulandela imibiko yabezindaba ihlaba lolu daba, uMnyango wezaseKhaya ugcine ulubhalisile usana olwazalwa ngaphambi kwesikhathi ngonyaka ofanayo nomfowabo.
Lezi zingane zishiyana ngezinyanga eziyisikhombisa.
Abazali balolu sana olunezinyanga ezintathu u-Abraham Jacobus (Jaco)
Smith bazama kwanhlanga zimuka nomoya ukutholela ingane isitifiketi sokuzalwa, kubika iBeeld ngoLwesithathu.
Abazali uBraam Smith, 43, noSuzette, baseKomatipoort eMpumalanga, batshelwa yisikhulu salo Mnyango ukuthi ngeke bakwazi ukunikezwa isitifiketi ngenxa yokuthi uhlelo loMnyango aluvumi ukuthi abazali bengane babhalise izingane ezimbili ngonyaka owodwa.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuboshwe abebe amaphepha ezivivinyo e-Unisa
2012-10-31 12:30
Johannesburg - Kuboshwe amadoda ayisihlanu ngezinsolo zokuthi ebe amaphepha okuhlolwa kwabafundi e-University of SA (Unisa), ophikweni olusePitoli, kusho oKlebe ngoLwesithathu.
UCaptain Paul Ramaloko uthe la madoda, amane awo angawokudabuka eZimbabwe, aboshwe ngoLwesibili.
"Besilokhu silandela umkhondo ngamaphepha abedayiswa."
La madoda kusolakala ukuthi angabafundi amanye ayafundisa emakolishi azimele ePitoli.
La basolwa babhekene necala lokutholakala nezimpahla okusolakala ukuthi zebiwe.
Kulindeleke ukuba bavele eNkantolo yeMantshi ePitoli ngoLwesine.
Okhulumela i-Unisa uMartin Ramotshela uthe inyuvesi izophawula ngalolu aba ngokuhamba kosuku ngenxa yokuthi kusaqhubeka uphenyo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
U-Oscar wayengaqondile ukubulala - Ummeli
2013-02-19 12:02
Pretoria - Umsubathi u-Oscar Pistorius uvele wakhihla isililo enkantolo ngoLwesibili ngesikhathi ummeli wakhe ephika izinsolo zokuhlela ukubulala intombi yakhe uReeva Steenkamp.
UPistorius, obegqoke isudi, wehlise amehlo ngesikhathi kuqala ukuphikisana ngesicelo sakhe sebheyili, wakhala ngesikhathi ummeli wakhe eqala emvikela.
Uthweswe icala lokubulala uSteenkamp ngoLwesibili.
Phambilini, umshushisi woMbuso uGerrie Nel uthe icala elokuthi wabulala ehlelile, nokuthi ukuphikile ukuthi wayecabanga ukuthi isigebengu ngesikhathi emdubula kathathu esendlini encane.
Ummeli kaPistorius uthi umsolwa wayengazi ukuthi kunomufi endlini encane ngesikhathi edubula.
UNel uthi njengoba umsolwa asukuma afaka imilenze yokufakelwa, waya endleni encane esephethe isibhamu, lokho kuchaza ukuthi wayezimisele ngokubulala.
Ngesikhathi icala liqhubeka, ibhokisi likaSteenkamp belingena esontweni eVictoria Park Crematorium ePort Elizabeth ngoLwesibili ekuseni enkonzweni ezothanyelwa umndeni.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kusocongwe induna eKZN
2012-07-11 07:59
Durban - Kutholakale induna ibulewe KwaZulu-Natal, kusho uNgqongqoshe wezokuThutha, ukuPhepha nokuXhumana koMphakathi, uWillie Mchunu ngoLwesibili.
Lesi yisigameko sesithathu sokubulawa kwesikhulu somphakathi esikhathini esingangesonto, kusho uMchunu.
Ezwakalisa ukukhathazeka, uMchunu ucele wonke amaqembu ezombusazwe ukuba aqikelele ekutheni amalungu awo aziphatha ngendlela efanelekile.
“Kumele bashumayele ivangeli lokuthula nokwehlisa amaphaphu ukuze kugwemeke izigameko ezifuze lezi," esho.
UMchunu uthe le nduna yaseVryheid, eNgenetsheni, itholakale idutshuliwe nesikhathi umndeni uyoyithungatha ngoba ubona ingasabuyi ukuyolanda izinkomo.
- Landela
IzindabaNews24 kuTwitter
- SAPA


text:
Kwehlile ukubanjwa inkunzi kwamabhange - Sabric
2012-09-18 14:00
Johannesburg - Ukubanjwa inkunzi kwamabhange kanye nabantu abakhipha izimali ezinkulu kuwo, kwehlile onyakeni ka-2012, kusho abakwa-SA
Banking Risk Information Centre (Sabric).
Isikhulu esiphezulu uKalyani Pillay uthe kubikwe izehlakalo zokubamba inkunzi ezingu-717, phakathi kukaJanuwari no-Agasti, lesi sibalo singaphansana kuka-793 wangesikhathi esifanayo ngonyaka owedlule.
UPillay unxuse abantu ukuthi bakugweme ukukhipha izimali ezinkulu emabhange.
"Kubalulekile ukuthi abantu bakuxwaye lokhu okwenzekayo bese bezivikela," ekhuluma etshela izintatheli eMidrand.
Ubugebengu obuhleliwe kuthiwa yibo obusebenza kakhulu uma kubanjwa lolu hlobo lwenkunzi.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Ukubihlika komhlaba kubulale 17 e-Indonesia
2013-02-18 14:03
Manado - Izingane ezine ziphakathi kwabantu abangu-17 abashone ngempelasonto maphakathi ne-Indonesia kulandela izimvula ezinamandla nokubihlika komhlaba, kusho izikhulu ngoMsombuluko.
Izingane, ezineminayaka ephakathi kwemibili kanye neyisishiyagalolunye, zishonile kanye nabadala abangu-13 ngesikhathi izikhukhula zihlasela ezingxenyeni ezisenyakatho neSulawesi Island ekuseni ngeSonto, kusho okhulumela ezezinhlekelele esifundazweni uHowke Makawarung etshela i-AFP.
"Bangu-17 esithole ukuthi bashonile. Zonke izidumbu zitholakale ngeSonto,” usho kanje, waqhuba wathi izimvula ezinamandla zihlasele ezindaweni ezintathu, kuhlanganisa inhlokodolobha yasesifundazweni saseNorth Sulawes,i iManado.
Amanzi, agugule izindlu ezibalelwa ku-5 000 eManado, ehlile ngoMsombuluko kanti izakhamuzi seziqalile ukuhlanza amakhaya azo.
Ukubihlika kodaka kudlule nomphefumulo womfana oneminyaka eyisithupha ubudala.
"Ubegeza ekuseni ngesikhathi udaka lushaya indlu,” kusho iPhini leMeya uHarley Mangindaan, etshela i-AFP.
- Landela
IzindabaNews24 kuTwitter
- Sapa - AFP


text:
Athethwe yicala amaphoyisa abesolwa ngokudlengula
2013-02-01 10:04
Cape Town - Liwathethile icala amaphoyisa amabili aseKapa, akade ebhekene necala lokudlwengula owesifzane ekuthiwa wadlwengulelwa ethoyilethe lasesiteshini samaphoyisa.
IJaji eNkantolo eNkulu eWestern Cape, uPatrick Goliath unqume wathi ukwenza kwalona wesifazane, okwaqhubeka phakathi kwakhe noWarrant Officer Theodore
Syster, kukhomba ukuthi kwavunyelwana, kubika iphephandaba iCape Times.
USyster uvele phambi kwenkantolo nozakwabo uJade Fillies, Theo van Wyk kanye noBeverly Carelse.
UFillies kube nguye kuphela otholakale enecala, nokho kube elokuthwebula lokho okwabe kwenzeka.
USyster noFillies babopha lona wesifazane kanye nesoka lakhe, mhlaka-15 Juni 2010, ngesikhathi bebenjwa beqabulana esidlangalaleni bebukeka belungiselela ukwenza ucansi.
Owesifazane wabanjwa esekhumule ibhulukwe.
Ngesikhathi lona wesifazane ethula ubufakazi, watshela inkantolo ukuthi wayesebenzisa ithoyilethe lasesiteshini samaphoyisa, ngesikhathi kungena iphoyisa lifike limqabula lase limdlwengula.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Limlahlile owadlwengula
2013-01-08 13:01
Pretoria - Umdlwenguli owalimaza owesifazane wasePitoli nendodana yakhe eneminyaka eyisikhombisa ubudala, ulahlwe yileli cala eNkantolo yeMantshi ePretoria North, kusho umbiko ngoMsombuluko.
Iphephandaba iBeeld libike ukuthi u-Elias Mothate, 37, utholwe enecala lokuphanga, elokweba, elokudlwengula, elokuthumba kanye nelokuzama ukubulala.
"Nginegciwane lesandulela ngculazi. Uma isidoda esitholakale kowesifazane singakutholi lokho, kusho ukuthi anginacala," kusho uMothate ngemuva kwesinqumo.
NgoJulayi 2010, owesifazane nendodana yakhe babelele ngesikhathi uMothate egqekeza engena ekhaya labo ebasabisa ngokubabulala uma bengamniki imali.
UMothate wadlwengula umama womfana, emdlwengulela engadini, wase emphoqa ukuba aye naye emshinini wokukhipha imali, ayomkhiphela imali.
Waphuma imoto ihamba wabaleka, kodwa uMothate wamjaha, wambamba, wamgwaza ephindelela ngemfologo yasengadini, waze wasizwa abantu abamuzwa ememeza.
Kumanje usedla imishanguzo yokuthiba igciwane lengculazi kanti futhi usathola ukwelulekwa ngokwengqondo ngenxa yokuthuka.
Kuzoqala ngoFebhuwari ukukhishwa isigwebo
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
UNonhle uzitholele unodoli omusha
2011-09-02 12:44
Cape Town - Lowo owangumethuli wezinhlelo ku-vuzu.tv uNonhle Thema usekhwele wadilika kolowo ongumethuli wezinhlelo zethelevishini uMinnie Dlamini enkundleni yezokuxhumana uTwitter.
UThema uvukele uDlamini wathi uyisidakwa futhi "ungumethuli wezinhlelo nje qha".
UDlamini wawina umncintiswano lapho kwakufunwa khona ubuso obusha beLive! edlala kuSABC1 ngonyaka odlule.
IJustCurious.co.za ibike ukuthi uDlamini wathi washywa endaweni yobumnandi eseGoli iHush.
Ngezithuba zawo-08:00 ngoLwesihlanu uThema ubhale lokhu okulandelayo kuTwitter: "lay off the BOOZE @minnie STOP it youre a DRUNK dont blame it on Hush club.i go there all the time neva had i had a BEAT DOWN u were DRUNK (sic)"
Echaza ukuthi uDlamini uyisidakwa, akathi ukwehlisa kancane ngasemankwebevini, wathi yena uya sonke isikhathi eHush kodwa akaze ashaywe.
Kanti-ke uThema akawuqali lo mkhuba wakhe njengoba eseke wabandakanyeka empini yamazwi noDineo Ranaka kamuva nje.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- Channel24


text:
Bavinjiwe ukungena emahostela abavukuzi
2013-01-09 09:01
Johannesburg - Bangaphezu kuka- 500 abasebenzi basemayini yaseHarmony Gold, iKusasalethu, abanqatshelwe ukungena emahostela abahlala kuwo eCarletonville, kusho okhulumela abasebenzi.
"Baphume beyothenga ukudla, kuthe uma bebuya bathola onogada namaphoyisa sebevimbe emnyango bengangenisi muntu," kusho uPaul Motaung.
Onogada bebevumela abantu ukuthi baphume kuphela, bengabavumeli uma sebefuna ukungena.
"Kutheleke amaveni amaphoyisa amahlanu, ngesikhathi kubonakala sengathi isimo sizoshuba, abanye kulaba baze bayoboleka izingubo zokulala komakhelwane abaselokishini eliseduze, bezisonga ngazo ngenxa yamakhaza akade ebaququda bevalelwe.
UMotaung uthi laba abakade bevele bengaphakathi emahostela, nabo baphumele ngaphandle beyokweseka ozakwabo, futhi befuna ukubona isiphetho.
Okhulumela iHarmony uHenrika Basterfield, uthe akumele engabe kukhona abantu abahleli emayini njengoba ivaliwe.
"Engingakusho wukuthi imayini ivaliwe. Bangu-100 abantu abatheleke emayini ezinsukwini ezimbili ezedlule, bezohlala. Laba batholelwe izinto zokuhamba babuyisewa emakhaya."
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).


text:
Kuqubuke umlilo ebhanoyini eGoli
2012-11-13 10:01
Johannesburg - Kumile ukuhamba kwendiza ethwala impahla nabagibeli, ebekumele isuke esikhumulweni sezindiza i-OR Tambo International Airport, eGoli, kulandela ukuthi kuqubuke umlilo, kusho abakwaAirports Company SA (Acsa), ngoLwesibili.
Kuqhume elinye lamasondo endiza, kwase kuqala umlilo, kusho okhulumela abakwa-Acsa uSolomon Makgale.
Indiza lena bekumele iye eLilongwe, eMalawi, ibilayishe abantu abangu-120 kanye nabasebenzi abayisikhombisa, akekho umuntu olimele kulesi sehlakalo kanti nomlilo ucishiwe.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).
- SAPA


text:
Siyashuba isiteleka sabasemapulazini
2013-01-14 07:53
Johannesburg - UMnyango wezabaSebenzi uzimisele ngokungenelela ekutheni uxoxisane nazo zonke izinhlaka ezithintekayo ngodaba lwesiteleka sabasemapulazini, kusho uNgqongqoshe uMildred Oliphant.
Lokhu kuza ngemuva kokusabalala kwalesi siteleka ngoMsombuluko.
“Kade ngizama ukuthi kubuyelwe etafuleni kudingidwe ngalolu daba futhi.
“Kusukela kuqale unyaka, ngajuba ithimba eliholwa ngumqondisi jikelele ukuzama ukuthi izingxoxo zithele izithelo. Kube sengathi kukhona inqubekelaphambili isikhashana, kodwa konke kwaphinde kwabheda," esho.
Isitatimende sika-Oliphant siza ngemuva kokuthi iCongress of South African Trade Unions eWestern Cape imemezele ukuthi sizoshuba isiteleka ngoMsombuluko.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Kuthiwa ayiphilile ekhanda 'indoda yembazo'
2012-11-20 12:06
Durban - Owabe engumdlali webhola lombhoxo uJoseph Ntshongwana, osebizwa ngendoda yembazo, nobhekene namacala amaningi ahlanganisa awokubulala nawokudlwengula utshele inkantolo ukuthi "unobuzizizi" futhi ubona izinto ezingekho, wacela ukuthi adedelwe esulwe amacala abhekene nawo.
Ummeli walo owayedlalela amaBlue Bulls, usho lokhu etshela ijaji elibambile eNkantolo eNkulu eThekwini u-Irfaan Khalil, kubika iThe Mercury.
UNtshongwana ubhekene namacala amane okubulala, abantu abathathu ababulawa bajumpulwa amakhanda, amacala amabili okuzama ukubulala, elokudlwengula kanye nelokuthumba.
Ngasekuqaleni konyaka inkantolo yathola ukuthi lona uphile ngokwanele ukuthi kungathethwa icala, ekuveleni kwakhe enkantolo ngoMsombuluko, uchazele inkantolo ngokugula kwakhe waphinde waphika amacala.
Ummeli wakhe uThemba Mjoli ufundele inkantolo isitatimende sikadokotela u-A Gangat, oqinisekise ukungaphili kahle ekhanda kukaNtshongwana.
“Uma lokhu kugula kuhlasela, umuntu angenza noma yini. Kokunye angaba nodlame kakhulu aze abulale nokubulala," kusho umbiko kadokotela.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter
(@IzindabaNews24).
- News24


text:
Kushone 35 kuhlaselwa e-Iraq
2013-02-08 16:10
Baghdad -Amadelakufa abehamba ngezimoto aziqhumise ngamabhomu ashona kanye bananye abangu-35, ezehlakalweni ezenzeke ezindaweni zabenkolo yamaSulumane, e-Iraq, kusho amaphoyisa.
Esehlakalweni sokuqala umuntu obehamba ngemoto uziqhumise ngebhomu kwashona abantu abangu-19 kwalimala abanye abangu- 42, kwathi kwesesibili kwashona abantu abangu-13 kwalimala abangu-53.
Lezi zehlekalo kuthiwa ziqhutshwa ngabeqembu lamaSulumane iSunni, elihlela ukuchitha umbuso kaNdunankulu uNuri al-Maliki.
Ngasekuqaleni kwenyanga iqembu elidlelana ne Al-Qaeda, latshela abeSunni ukuthi akubuyiswe "uzinzo nesithunzi sezwe".
Umholi weShiite uMoqtada al-Sadr ukhulume wathi angeke basatshiswe yi Al-Qaeda.
"Angeke siyiyeke imibhikisho eqhubeka e-Anbar nakwezinye izindawo ezibuswa ngamaphekula," kusho u-al-Sadr.
– Landela Izindaba News24 kuTwitter
(@IzindabaNews24).


text:
UZuma ugonyuluke ngokungena eNdlunkuluComment on this story
CELANI SIKHAKHANE
UMENGAMELI we-ANC uMnuz Jacob Zuma uthi bekunzima ukuzihlanganisa neSilo ngenxa yokuthi bebengavunyelwa ukusondela kuso ekubeni siyiNkosi yabo bonke abantu.
UZuma ukusho lokhu encoma uMnuz Mahawukela “TJ” Mthethwa ongusomabhizinisi oqavile KwaZulu-Natal ngeqhaza abanalo ngesikhathi esasebenza njengohlaka lweSilo samabandla nalapho azikhandla khona ekhankasela i-ANC eNdlunkulu kaZulu.
UZuma ukusho lokhu ekhuluma enkonzweni yomngcwabo wesishoshovu se-ANC kwaMaphumulo iNkosi Ndabakayipheli Khuzwayo.
“Phambilini sasithwele kanzima singavunyelwa ukusondela eduze kweNkosi yethu. Kuthe ngokuhamba kwesikhathi sayibona lento ukuthi ayihambi kahle ngoba iNkosi yethu yayithi uma iyokhuluma nabantu singavunyelwa ukusondela kuleyo ndawo. Lokhu kwakwenza sizibuze ukuthi kungathi iSilo kungesethu sonke kodwa sivinjwa naseNdlunkulu singangeni sima esangweni neSilo sigqokiswa izinto ongazazi senziwa iqembu elithile. Ngakho kwaze kwasiza ukuba singenise ngomunye wezethenjwa zaso owayesisebenzela, uMthethwa siba nemihlangano ebusuku kwagcina kuphumelela, sawufaka kanjalo u-ANC eNdlunkulu,” kusho uZuma.
Uthe yayibuhlungu into eyayenzeka ngoba iSilo sasenziwa umuntu weqembu elithile lezombusazwe bona bengavunyelwa nanokuthi basondele lapho esisuke sikhuluma khona nabantu baso.
Uthe ngisho eNdlunkulu babegcina ngokumela kude bengasondeli ngoba kwakungavumelekile kodwa kwasebenza amaqhinga bangenisa ngezisebenzi zaso ezazibahlelela imihlangano engumshoshaphansi yasebusuku.
“Kunezikhathi lapho okwakuthi uma ngiseThekwini nginyenye ngiye kwaNongoma kodwa abantu bangibone sengathi ngivuka eThekwini ekubeni kade ngihlangene noMthethwa kwaNongoma,” kusho uZuma.
UZuma uthe ngezinye zezinto abayozibhala uma sebeshicilela izincwadi ngesikhathi esizayo kodwa okwamanje basematasa nomsebenzi isikhathi sokubhala asikabibikho.
UMthethwa uke waba uSihlalo wosomabhizinisi esifundazweni ngaphambi kokuthi aqashelwe ukuyoba uhlaka lweSilo samabandla .
Okhulumela iNdlunkulu uMntwana uMbonisi, uthe iSilo kuyaziwa ukuthi singaphezu kwepolitiki kodwa abaNtwana banelungelo lokuzihlanganisa nanoma iyiphi inhlangano.
Ubesho nokuthi sisebenzisana nanoma imuphi uhulumeni.
Uthe kunoMntwana uMcwayizeni obeyilungu le-ANC futhi wangcwatshwa eyiyona.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
Akwandiswe amajele - IFP
2013-01-10 13:02
Johannesburg - Umbhikisho owenzeke ejele laseGroenpunt kulelisonto ukhombisa ukuthi kunesidingo sokwandiswa kwamajele, kusho iNkatha Freedom Party, ngoLwesine.
Onogada bahlulekile ukulawula isimo ngenxa yesibalo esiphezulu seziboshwa, eFree State, kusho okhulumela ezokuhlunyeleliswa kwezimilo eqenjini le-IFP, uVelaphi Ndlovu.
"Ukugcwala kakhulu kweziboshwa kudala izimo ezingalawuleki ezifuze lesi...
"I-IFP icela uNgqongqoshe wezokuHlunyeleliswa kweziMilo uSibusiso Ndebele ukuba afake isicelo sokuba babelwe imali ukuze bakhe amanye amajele," usho kanje.
Iziboshwa eGroenpunt ziqale ngokuduba ukudla ngoMsombuluko, ngaphambi kokuba zishise izitokisi, zilimaze onogada abane. Kulimale iziboshwa ezibalelwa ku-50 ngesikhathi amaphoyisa engena ngaphakathi ukuzomisa umbhikisho.
Iziboshwa zikhale ngokudla ezikudlayo kanye nangabanye abasebenzi, zithi zifuna kuxoshwe oyinhloko kuleyandawo.
Izindaba zomsakazo weSABC zibike ukuthi amanye amafayela eziboshwa ashile ngesikhathi kunomlilo, ngaleyondlela ukukhululwa kweziboshwa kungase kubambezeleke.
– "Like" ikhasi lethu
ku-Facebook uze ukwazi ukujoyina inkulumo ngolimi lwakho.
– Landela Izindaba News24 kuTwitter
(@IzindabaNews24).


text:
Kuxwayiswa ngomkhonyovu wamakhadi
2012-11-09 07:48
Jonathan Erasmus, The Witness
Durban - Amaphoyisa asekhiphe isexwayiso ezakhamuzini zaseRichards Bay ukuba ziqaphele amaqola angase aziqole amakhadi azo asemabhange noma awasebenzisele umkhonyovu njengoba kuza isikhathi samaholidi.
Okhulumela amaphoyisa uCaptain Debbie Ferreira uthe ngesikhathi samaholidi, lapho abantu bethola amabhonasi, liyanyuka izinga lokuthi babe yizisulu zalobu bugebengu.
Uthe amaphoyisa asebenzisana eduze neSouth African Banking Risk
Information Centre (Sabric) kanti bazolokhu benza imizungezo ezinxanxatheleni zezitolo ukuqapha izigilamkhuba.
Kulindeleke kube khona isiteshi esingumahambanendlwana eBoardwalk Inkwazi Mall.
“Izigebengu zizosebenzisa intuba yokukhululeka kwabantu kulesi sikhathi ukuze zibagebenge," kusho uFerreira.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- The Witness


text:
WASHINGTON DC—
Abalimi abalikhulu abehluleke ukuthola imali yomumbu abawuthengisela iGrain Marketing Board (GMB) babikwa sebehlala eziphaleni zomumbu eMagunje esabelweni se Mashonaland West.
Amalunga edale lephalamende akwazi ngokwenzakala khonangale athi abalimi laba sebeswele imali yokugada ukuthi baphindele emakhaya.
Bavela endaweni ezitshiyeneyo ezigoqela iHurungwe East le Hurungwe West.
Umnu. Severino Tall Chambati omele iHurungwe West edale lephalamende uthi kuzwisa ubuhlungu okwehlele abalimi laba asebeswele ukuthi baye ngaphi.
Uthi kulabanye abalimi abathole imali yabo yomumbu abawuthengisela iGMB nyakenye ngoLwesihlanu langoMgqibelo bahle bazihambela emakhaya.
Unkosikazi Sarah Mawoka omele iHurungwe East kudale lephalamende uthi sebeyehlulekile ukuthola imali eGMB ngenxa yokuthi ugatsha lwezimali luthi kalulamali yokubhadala abalimi bonke.
Unkosikazi Mawoka uthi lokhe engakabhadalwa lemali yamabele awathengisela iGMB ngomnyaka ka2009.
Umnu. Moses Jiri okukhomithi yezokulima kudale lephalamende uthi iGMB isisele lenkulungwane ezingamakhulu ayisikhombisa lamatshumi amahlanu amadollar eMelika - $750,000 yokubhadala abalimi.
Umnu. Themba Dlodlo ingcwethi kwezokulima uthi akumangalisi ukuthi iGMB iyehluleka ukubhadala abalimi imali yamabele yanyakenye.
Ingxoxo Esiyenze LoMnu. Themba Dlodlo


text:
Imigubho ye-ANC izodla omunye u-R400m
2011-11-10 09:32
Johannesburg - Abakhokhi bentela bazokhokha ngaphezulu kuka-R400m ukubungaza iminyaka eyikhulu kwasungulwa i-ANC, eBloemfontein.
Le mali ingaphezu kwalo-R100m leli qembu eseliyihlelele indumezulu yomcimbi ngonyaka ozayo.
Kodwa le mali incane uma uqhathanisa nezosetshenziselwa ukulungiselela ingqalasizinda yomcimbi eFree State.
Abakhokhi bentela sebewukhokhile u-R150m ePhilip Sanders Resort engaphandle kancane kwasedolobheni, nokuyilapho izinto zizobe zenzeka khona.
Omunye u-R35m usubekelwe ukulungisa isonto lamaWesele eWaaihoek, lapho i-ANC yasungulwa khona ngo-1912.
Umsebenzi wokulungisa usuqalile khona esontweni.
Sekuphinde kwabekwa omunye futhi u-R200m ukulungisa inkundla yezemidlalo iSeisa Ramabodu Stadium eseMangaung.
Indlu kaNdunankulu waseFree State u-Ace Magashule yona izolungiswa ngenani lika-R15 million, ezinye izigidi kuzolungiswa ngazo indlu kaMapikela nekaWinnie Mandela eseBrandfort.
UCasca Mokitlane weCope uthe i-ANC kumele iphume ephaketheni likaKhongolose imali yomcimbi.
– "Like" ikhasi lethu ku-Facebook uze ukwazi ukujoyina inkulumo ngolimi lwakho.
– Landela IzindabaNews24 kuTwitter (@IzindabaNews24).
- The Witness


text:
Ushumpulwe ikhanda umsolwa eMali
2012-08-10 07:47
Bamako - Izihonga zamaSulumane enyakatho neMali zishumpule owesilisa ikhanda zimjezisa ngokweba, kusho okhulumela le nhlangano njengoba ikhula imizamo yayo yokubusa kuleliya lizwe.
U-Adnan Abou Walid Saharaoui, okhulumela iMovement for Unity and Jihad in West Africa, ngoLwesine uveze ukuthi lo wesilisa ubulawelwe e-Ansongo ngoLwesithathu.
Izikhulu zisole lo wesilisa ngokweba isithuthuthu.
IMali isezinxushunxushwini njengoba kuke kwavukelwa umbuso ngoMashi.
- Landela
IzindabaNews24 kuTwitter
- Sapa - AP


text:
Inyanga yembokodo ivalwe ngedili lomculo eGatewayComment on this story
SANDILE MAKHOBA noFANELESIBONGE BENGU
IVALWE ngegiya eliphezulu inyanga yabantu besifazane ezindaweni ezahlukene kuleli njengoba imicimbi ibithe chithi saka.
Enxanxatheleni yezitolo, iGateway Theatre of Shopping endaweni ebizwa ngokuthi yiWave House, bekunomcimbi obekuboshelwe kuwo izintandokazi zabaculi.
Kulo mcimbi obungoLwesihlanu ebusuku, bekukhona umculi wakuleli dolobha, uZakhele “Zakes Bantwini” Madide, Ringo Madlingozi, Zonke Dikana neMalini.
Laba baculi babusise abantu ngolozolo lwamanoni abo anezinhlamvu ezikhuluma ngothando.
URingo ukhombise ukuba nesipiliyoni kulo mkhakha womculo njengoba esaqhubeka nokuhlanyisa abantu esiteji, ubethi nje evula umlomo abantu beculisane naye.
NakuZakes kube ngesifanayo njengoba naye agcina ukukhipha i-albhamu ngo-2010 ethi Love, Lights & Music kodwa izingoma zakhe bezingababhori abantu, kanjalo nemidanso yakhe.
NaKwaMashu kube ngesifanayo lapho khona umculi ongaphansi kwenkampani kaL’vovo Derrango, uFar ebenze khona umcimbi eLacoste Lounge yodumo kuleli lokishi. Bekunandisa AmaGroovies, Bullistic, DJ Kotin, Merlon, DJ Le Soul, Happy Gal, Mondli Ngcobo, L’vovo Derrango noFar nabanye abaningi.
USosha we-745 Records ushiye abantu bengawuvali umlomo ngengoma yakhe entsha ethi AmaBlue.
Lo mculi osesebenza no-Arthur Mafokate uthe uzokhipha i-albhamu ngaphambi kokuphela konyaka.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.


text:
UTshatha uphawule ngomshado wakhe
2013-02-18 14:03
Durban - Umsakazi odumile woKhozi FM uKhathide “Tshatha” Ngobe usephawule okokuqala ngezinkinga ezigubezele umshado wakhe.
Izolo lo msakazi utshele Isolezwe ukuthi
kumphatha kabi ukufunda izindaba zomshado wakhe emaphephandabeni. Uthe
unabo ubufakazi bokuthi umkakhe ubemgangela waze wakhulelwa.
Udaba loqhekeko emshadweni kaTshatha luqale ukuphuma ngeSonto eledlule kwiSolezwe ngeSonto kanti izolo kuvele ukuthi unkosikazi usolwa ngokuba neshende eligcine limkhulelisile wakhipha isisu.
UTshatha izolo uthe unobufakazi bokuthi umkakhe wasikhipha isisu.
UNkk Nontobeko Ngobe, uMaKhuzwayo,
uthe njengoba uTshatha ethi unobufakazi bokuthi wakhipha isisu futhi
uneshende ngeke aphawule lutho kodwa makabukhiphe lobo bufakazi. Uqede
lapho wavalelisa ocingweni. Ngesikhathi evakashelwe yiphephandaba kubo
eLindelani, uTshatha ukuphikile ukuthi usehlala efulethini nentombi esho
ukuthi usebuyele kubo.
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- News24


text:
Ngiwulindele owangempelasonto - Larsen
2012-12-07 14:41
Johannebsurg - Njengoba abaningi bethamunda ngomdlalo womkhaya baseSoweto, umqeqeshi weBloemfontein Celtic uClinton Larsen uthi nowomkhaya baseFree State uzoba nomuzwa ofanayo.
Lo uzoba phakathi kwePhunya Sele Sele neFree State Stars.
"Kuhlezi kuyimpi uma kuhlangana la maqembu," kusho uLarsen ngaphambi komdlalo wangeSonto ePhuthaditjhaba.
ICeltic, nelele endaweni yesishiyagalombili ohlwini lwePremiership ngemuva kwemidlalo engu-13, izimisele ngokuqhubeka la igcine khona ngesikhathi inqoba iTelkom Knockout ngesonto eledlule ngesikhathi ihlula iMamelodi Sundowns ngo 1-0 eThekwini.
"Wonke umuntu ulindele ukusithobisa kulandela iTelkom Knockout, ngakho sifuna ukubabonisa into yamehlo," kusho uLarsen.
"Ngeke senze njengamanye amaqembu ngaphambilini, sinqobe kuthi umdlalo olandelayo sihlulwe kuwo."
- “Like”
ikhasi lethu kuFacebook ukuze uthole izindaba ngolimi lwakho
- Landela
IzindabaNews24 kuTwitter
- SAPA


text:
Ishaqisile eyoshiswe nabazukuluComment on this story
BAWINILE NGCOBO
USASHAQEKILE umphakathi waseThobothini, eNgwavuma emuva kwesehlakalo sokushiswa kwesalukazi nabazukulu baso ngempelasonto okunezinsolo zokuthi bashiswe belele ngoba ugogo enukwa ngokuthakatha.
Kulesi sigameko kushone uNkk Thokozile Tembe (72) nabazukulu bakhe uSlindile Mnguni (11) obefunda eThobothini Primary noSphesihle Nyawo (3) abebelele endlini engamakamelo amathathu.
Okhulumela amaphoyisa esifundazweni uCaptain Thulani Zwane uthe abafi babesendlini ngoMgqibelo ngezithuba zokugamanxa kwehora lesithupha ntambama ngesikhathi kuba khona owokhela umlilo bengaphakathi.
Uthe bashe bangqongqa bashonela endlini ababelele kuyona.
“Okwamanje akukacaci ukuthi lo mlilo uqale kanjani, uphenyo lwamaphoyisa luyaqhubeka kanti akukaboshwa muntu,” kuchaza uZwane.
Amaphoyisa aphenya icala lokubulala nelokushisa ngomlilo.
Indodakazi kaNkk Tembe, UNksz Fikile Mnguni ongunina kaSphesihle uthe unina ushiswe ngabantu abebemsola ukuthi uyathakatha.
“Bebengakaze bafike ekhaya noma baye enduneni bayobika ngalezi zinsolo zabo kodwa yinto ebikhulunywa ukuthi uyathakatha,” usho kanje.
Uthe abakazi nokuthi bazoqala kanjani ngamalungiselelo omngcwabo ngoba kushe yonke into, okubalwa amapasi ngisho nezimpahla zabo. Uthe lesi sigameko senzeka bona bengekho besemsebenzini.
Ikhansela lendawo uMnuz Thomas Ndlanzi uthe basashaqekile namanje ngento abayibona emuva kokuthi ethole isigijimi sibika ngalo monakalo.
“Ngathi uma ngifika endaweni yesigameko ngathola ukushaqeka okukhulu ngoba ugogo nezingane bebeshe ngale ndlela yokuthi bekunga-bonakali ukuthi bangobani, sekusele amathambo nje. Kubonakala ngawo ukuthi bekukhona abantu endlini,” kuchaza uNdlanzi.
Uthe ibe buhlungu into eyenzeke kulo mndeni ngoba akukho okukhombisa ukuthi umlilo uqale ngakuphi nokuthi bekwenzenjani.
“Amawindi kwakubonakala ukuthi ayevaliwe, bona belele kwelinye ikamelo kodwa akekho ongachaza ukuthi kwenzekani ngoba kwabona omakhelwane ngesikhathi kusha base behlaba umkhosi,” kusho uNdlanzi.
Comment Guidelines
- Please read our comment guidelines.
- Login and register, if you haven’ t already.
- Write your comment in the block below and click (Post As)
- Has a comment offended you? Hover your mouse over the comment and wait until a small triangle appears on the right-hand side. Click triangle () and select "Flag as inappropriate". Our moderators will take action if need be.